Vesti online / Vesti / Svet / "Do ivice i nazad" - moguć sukob između Rusije i Evrope\n"Do ivice i nazad" - moguć sukob između Rusije i Evrope\nZbog nepoštovanja sporazuma o kontroli oružja, postavljanja novog naoružanja i povećanih tenzija zbog vojnih vežbi, porastao je rizik od nehotičnog oružanog sukoba između Rusije i Evrope, zaključak je godišnjeg Minhenskog bezbednosnog izveštaja.\nTrka u naoružanju može dovesti do nehotičnog sukoba\nIzveštaj nazvan "Do ivice i nazad" opisuje rastući pritisak zbog sporazuma o nuklearnom razoružanju i tekuće bezbednosne neprilike u istočnoj i centralnoj Evropi, prenosi Rojters.\nNATO tvrdi da ne želi novu oružanu trku sa Rusijom, ali navode da trenutna situacija može dovesti do daljeg pogorsasnja bezbednosne situacije u Evropi.\n"U ovako strašnom stanju, pogrešne procene i nesporazumi mogu dovesti do nehotičnog vojnog sukoba", navodi se u izveštaju.\nIzveštaj je objavljen uoči Minhenske bezbednosne konferencije, koja će se održati od 16. do 18. februara, a prisustvovaće oko 500 vojnih i državnih zvaničnika iz Evrope, Afrike, SAD, Rusije i iz Zalivskih zemalja.\n* Putinov asimetrični napad: Niko ne zanemaruje rusku pretnju kao Tramp\n* "Amerikanci se igraju vatrom: Ako to urade Rusima - objava rata"\n* Paradoks politike Zapada: SAD uvode snakcije Rusiji, a ceh plaćaju...\nEvropska unija i Rusija\nSRBIJA Posle Lavrova Junker: Evropa uzvraća udarac Rusiji?\nSVET NATO se širi u Evropi, Rusija upozorava: Nećemo sedeti skrštenih ruku\nSVET Ukrajinci kukaju: Ne šalju nam oružje da ne bi nervirali Rusiju


Komunalna policija i ove zime obezbeđuje mesta na kojima se nalaze ledenice | RTK\nKomunalna policija i ove zime obezbeđuje mesta na kojima se nalaze ledenice\nObjavljeno: sreda, 28. februar 2018.\nLedeni talas koji je zahvatio naše krajeve otežao je kretanje kako vozila, tako i pešaka. Pored leda na kolovozu opasnost po bezbednost predstavljaju i takozvane ledenice na strehama. Kako ne bi nekog povredile, mesta gde bi mogle da padnu ledenice se obeležavaju.\nU skladu sa vremenskim neprilikama, pored redovnih aktivnosti, rad Komunalne policije usmeren je na bezbednost pešaka i vozila od pada leda sa streha. Načelnik kruševačke Komunalne policije, Miloš Jovanović kaže da, potencijalno opasna mesta pronalaze na osnovu iskustava iz prethodnih zima, radom patrola, kao i po prijavama građana.\nUz napomenu da mesta gde su ledenice već, a samim tim i gde je opasnost veća, stavljaju metalne barijere, načelnik Komunalne policije apeluje na građane da ukoliko primete formiran led na strehi, pozovu ovu službu.\nApelujući na građane da tokom kretanja trotoarom povremeno pogledaju iznad sebe kako bi se uverili u ličnu bezbednost, Jovanović podseća da Komunalna policija radi 24 časa te da 4 ekipe patroliraju danju, a jedna tokom noći.\nPrethodno : Objavljene konačne liste za zbrinjavanje izbeglica (u okviru 5. potprojekta Regionalnog stambenog programa)\nSledeće : Ministar prosvete Mladen Šarčević u okviru posete Kruševcu obišao OŠ „Nada Popović“


Da li se Benksi pridružio borcima protiv klimatskih promena u Londonu - BBC News na srpskom\nDa li se Benksi pridružio borcima protiv klimatskih promena u Londonu\nNatpis na slici Stensil delo se preko noći pojavilo na Marbl Arču\nDa li je Benksi bio na protestima aktivista okupljenih u pokret Pobuna protiv istrebljenja (Extinction Rebellion) u Londonu - pitanje je koje muči mnoge otkako se na postolju čuvenog Marbl Arča pojavio mural nalik na njegove radove.\nDelo načinjeno stensil tehnikom karakterističnom za uličnu umetnost prikazuje devojčicu koja kleči pored tek iznikle biljke uz natpis „Od ovog trenutka, očaj prestaje i taktike će zaživeti".\nAktivisti su zauzeli ovu lokaciju pre skoro dve nedelje, sve do četvrtka kada su privremeno okončali proteste.\nBenksi još nije potvrdio da se radi o njegovom delu.\nAktivisti grupe iz Brisela - mesta odakle je, navodno, tajanstveni umetnik - tvitovali su da misle da je Benski naslikao ovaj mural dok su demonstranti držali „završne govore" na drugom kraju čuvenog Hajd parka.\nNatpis na slici Benksi nije potvrdio da je autor dela\nMeđutim, neki od aktivista koji su ostali u blizini poznatog mermernog luka i preko noći tvrde da su „100 odsto sigurni" da je mural naslikao tajanstveni grafiti umetnik.\nKalvin Benson, 48-godišnjak iz Londona, rekao je da se neće pomeriti od spomenika jer „umetničko delo mora da bude sačuvano."\n„Desio se prelomni istorijski događaj u poslednjih deset dana", rekao je Benson.\nU slikama: Benksi u Parizu\nProtest dece širom sveta zbog klimatskih promena\nStiv Džons, 53-godišnjak iz Londona, kaže da se posle protesta vratio do spomenika, a „stensil se pojavio iznenada."\n„Čovek koga smo upoznali prethodne večeri nam je rekao da je fotografisao Benksijevo delo kada je bilo završeno, i to je odgovor na sva pitanja," rekao je on.\nZvaničnici opštine Vestminster saopštili su da su „upoznati da je postoji mogućnost da se radi o Benksijevom" delu i da istražuju o čemu se radi.\nNatpis na slici Aktivisti su okončali proteste u Hajd parku\nViše od 1,000 ljudi je uhapšeno otkako su demonstranti 15. aprila blokirali saobraćaj na centralnim londonskim ulicama.\nPoslednjeg dana protesta, u četvrtak, demonstranti su blokirali Siti, finansijsku četvrt u Londonu, zaustavši saobraćaj, blokirajući metro i „zalepivši se jedni za druge" ispred Ministarstva finansija. and gluing themselves together\nŠestoro ljudi je optuženo za ometanje gradskog saobraćaka u Londonu.\nNa završnom skupu, aktivisti su saopštili da nastupa „pauza" u protestima.\nSve je manje kraljevskih pingvina\nPet najvažnijih stvari sa konferencije UN o klimi\nNatpis na slici Ministarstvo finansija\nOvaj pokret poziva britansku Vladu sa „saopšti istinu" o tačnim detaljima klimatske krize. Oni traže da Velika Britanija smanji ispuštanja ugljen dioksida na nulu do 2025, kao i da se uspostavi „građanski parlament" koji će nadgledati promene neophodne da se ostvari ovaj cilj.\nGalerija slika U slikama: Benksi prvi put na ulicama Pariza\n9 avgust 2018\nKlimatske promene: Pet najvažnijih stvari sa konferencije UN u Poljskoj\nNajveća kolonija kraljevskih pingvina smanjena za 90 odsto\nPovezani internet linkovi\nBBC nije odgovoran za sadržaj sajtova sa spoljnih linkova


U povodu jubileja FZO RS: Dječiji dan u Filijali Zvornik - Fond zdravstvenog osiguranja Republike Srpske\nFZO RS Odnosi s javnošću Vijesti U povodu jubileja FZO RS: Dječiji dan u Filijali Zvornik\nU povodu jubileja FZO RS: Dječiji dan u Filijali Zvornik\npetak, 17. 06. 2022. 09:12\nU povodu 30 godina postojanja Fonda zdravstvenog osiguranja Republike Srpske organizujemo još jednu aktivnost posvećenu najmlađima, ali i našim radnicima, a to su dječiji dani u našim filijalama. Filijala i Poslovnica FZO RS Zvornik prvi su organizovali dječiji dan, a to je bila prilika da se djeca radnika ove filijale kroz igru i druženje upoznaju sa zanimanjima i radnim prostorom svojih roditelja, kao i našom institucijom. Mališani su se najviše radovali međusobnom upoznavanju i druženju, a obradovali smo ih i balonima sa logom posvećenom jubileju FZO RS.\nInače, ovo je jedna od aktivnosti koja ima za cilj i jačanje timskog duha, motivacije i međusobnih odnosa u kolektivu što je ključno za efikasan i produktivan rad svake organizacije. Naime, samo sa ''zdravim'' kolektivom možemo biti i istinski servis građana, što je naša osnovna uloga. Podsjećamo, prva aktivnost koju smo organizovali u okviru obilježavanja jubileja FZO RS bio je koncert ''Vrapčića'' u Banjaluci kojeg je Fond poklonio mališanima. Sve aktivnosti koje smo planirali ovim povodom u narednom periodu biće posvećene našim osiguranicima, počevši od najmlađih. Namjera nam je da kroz sve planirane aktivnosti ukazujemo i jačamo svijest građana o značaju zdravstvenog osiguranja, naročito načela solidarnosti na kojem počiva naše obavezno zdravstveno osiguranje. Bez solidarnosti, jednakosti i uzajamnosti svi građani ne bi imali jednaka prava iz zdravstvenog osiguranja, kao što je to sada slučaj, zbog toga i slogan naše kampanje glasi ''Snaga je u solidarnosti''.\nNa dan osnivanja FZO RS, 27. jula, planiramo da u svim našim filijalama organizujemo druženja sa građanima kako bismo ih informisali o pravima iz zdravstvenog osiguranja, procedurama ostvarivanja prava, te kako bismo saslušali njihove eventualne primjedbe i probleme sa kojima se susreću prilikom ostvarivanja prava, jer nam je u cilju da i dalje partnerski razvijamo sistem zdravstvenog osiguranja.


Zvezda vratila više od šest miliona evra duga(Politika) - Moja Crvena Zvezda\nZvezda vratila više od šest miliona evra duga(Politika)\nод Moja Crvena zvezda 24 маја, 2011 окт 12, 2012 14 156\nKako „Politika” saznaje, crveno-beli isplatili dugovanja drugim klubovima, bivšim igračima i trenerima, među kojima su Bronovicki, Lukas, Suzuki, Salas, Šišić, Zeman… – Zvezda u Evropi uz pomoć države\nCrvena zvezda je pre samo dva meseca bila na korak da iduće sezone ne učestvuje u evropskim takmičenjima zbog dugova koji su u poslednjih desetak godina stvarani i gomilani prema igračima, trenerima i drugim klubovima. Zvezda je ove obaveze morala da reguliše do sredine juna kako bi mogla da igra u Evropi. U suprotnom Evropska fudbalska unija (Uefa) bivšem prvaku Evrope ne bi dozvolila da učestvuje u takmičenju pod njenim okriljem.\nOva dugovanja su nastala u periodu od 2002. do 2009. Sadašnja Zvezdina uprava uspela je pre godinu dana da vrati 2,1 milion evra nasleđenih dugova i tako obezbedi da klub igra u Evropi, ali je zaustavljena već na prvoj prepreci od slovačkog Slovana u kvalifikacijama za Ligu Evrope.\nTokom jeseni prošle godine plaćeno je dodatnih milion evra,a u jednom trenutku, u novembru, Crvenoj zvezdi je pretilo oduzimanje bodova u nacionalnom prvenstvu od strane Uefe,jer je morala da plati oko 120.000 evra bivšem igraču Portugalcu Lukasu. Obaveza je ispunjena bukvalno u „minut do dvanaest”. Kako saznajemo,tokom marta i aprila Zvezda je platila više od 3,8 miliona evra bivšim igračima,tako da joj ostaje da u narednom periodu reguliše manji deo obaveza kako bi igrala u Evropi. Novac su od Crvene zvezde tokom proleća dobili igrači i treneri,koji su maltene zaboravljeni, poput Lukasa, Bronovickog, Suzukija, Salasa, Šišića, Janevskog, Ivića, Zemana.\nPoslovni direktor Crvene zvezde Đorđe Stefanović, potvrdio je za naš list da je većina dugova prema bivšim igračima, trenerima i klubovima regulisana:\n„Naš klub je uspeo ove godine da vrati nekoliko miliona evra nekadašnjim igračima i trenerima. Zahvalni smo svima koji su dali nesebičan doprinos da se ovaj problem uspešno rešava. Ova uprava nije napravila te dugove, ali oni su Zvezdini i mi moramo da ih preuzmemo i vraćamo. Inače, tokom proleća ukupan dug kluba je smanjen, a i poverioci su pokazali strpljenje za dobijanje para koje im na osnovu ugovora pripadaju. Istovremeno, plaćamo redovne troškove, a spremamo se ozbiljno i za letnji prelazni rok. Nije nam nimalo lako, ali očekujemo u narednom periodu nove sponzore i povećanje ulaganja onih koji su već sa nama. Sve će nam to pomoći da do kraja godine Crvena zvezda postane stabilan klub koji je izašao iz krize. Nedavno je jedna od najvećih svetskih konsultantskih kuća uradila reviziju poslovanja kluba i predložila biznis plan za narednih pet godina.“\nKako „Politika” još saznaje, ključnu ulogu u pomoći Crvenoj zvezdi je odigrali i neki državni funkcioneri koji nisu dozvolili da ona zbog neregulisanih dugova ne igra u Evropi.\nU Zvezdinu upravu nedavno su ušli ministar za životnu sredinu, rudarstvo i prostorno planiranje Oliver Dulić i Branko Radujko, generalni direktor „Telekoma Srbije”. Njih dvojica su postali i članovi uticajnog Veća klupskog saveta u kome su i tri predstavnika, od ove sezone generalnog sponzora kluba, ruskog energetskog giganta „Gaspromnjefta”. Rusi su najavili da će za iduću sezonu bitno povećati ulaganja, čemu je svakako doprinela i poseta premijera Rusije Vladimira Putina Crvenoj zvezdi.\nSponzorski pul uskoro će biti pojačan s još uvek državnom kompanijom „Telekom Srbija”, a čelnici crveno-belih su u završnoj fazi pregovora s velikom kineskom, ali i korejskom kompanijom, čija se imena drže u strogoj tajnosti. U toku su i završni pregovori oko produžetka saradnje s „Delta sportom”, generalnim zastupnikom za Srbiju „Najkija”, vodećeg svetskog proizvođača sportske opreme.\nDržavni funkcioneri i u Zvezdi\nPristalice Crvene zvezde poslednjih godina tvrde da je dominacija večitog rivala posledica toga što je „Partizan državni projekat”, ali je sada i u upravi crveno-belih nekoliko državnih funkcionera. Tu su socijalisti Aleksandar Antić (potpredsednik kluba), inače predsednik Skupštine grada Beograda, zatim specijalni savetnik predsednika Vlade Srbije za energetiku Petar Škundrić, najzaslužniji za dolazak „Gasproma”, kao i Dušan Mrakić, državni sekretar. Demokrate predstavljaju Dulić i Radujko. Članovi uprave su i predsednik Privredne komore Beograda Milan Janković, generalni direktor EPS-a Dragomir Marković, načelnik uprave pogranične policije i predsednik vladine Komisije za viznu liberalizaciju Nenad Banović…\nU uticajnom Veću klupskog saveta, pored Škundrića je i ministar ekonomije i regionalnog razvoja Nebojša Ćirić, vladika zahumsko-hercegovački Grigorije, a nije tajna i da je zamenik predsednika opozicione Srpske napredne stranke Aleksandar Vučić veoma blizak aktuelnom rukovodstvu Zvezde i veoma čest gost na Marakani.\nLukić kaznio igrače i trenere sa po 3.000 evra\nPredsednik Crvene zvezde Vladan Lukić, na osnovu klupskog pravilnika, kaznio je igrače i trenere prvog tima s po 3.000 evra. On je odredio visoku novčanu kaznu zbog loše igre, nezalaganja i poraza u prvenstvenom meču protiv Borca u Čačku.\nAutor teksta: Lazar Delić iz lista „Politika“\nLukić: „Mi smo im krivi čak i kada ne igramo“\nNajava : Crvena zvezda – Spartak Zlatibor Voda


OTPAD KAO RESURS BUDUĆNOSTI: Znate li kako se može pretvoriti u novac? – Mirodjija\nCirkularna ekonomija je način organizovanja ekonomije i društva od koga dobrobit imaju i životna sredina, ali i svaki pojedinac, dok je glavna korist u činjenici da otpad pretvaramo u resurs i stvaramo nova „zelena“ radna mesta.\nAmbasador Nemačke u Srbiji Tomas Šib rekao izjavio je nedavno da podrška Srbiji pri implementaciji Zelene agende za zapadni Balkan predstavlja jedan od prioriteta Nemačke razvojne saradnje.\n– Nužan preduslov za uspeh je zajedničko angažovanje politike, privatnog sektora, kao i svakog pojedinca. Potrebno je razviti mogućnosti što efikasnijeg i – gde je to moguće – višestrukog korišćenja sirovina, smanjenja otpada koji nastaje prilikom proizvodnje ili potrošnje na minimum kako bi se zaštitila životna sredina. Nemačka razvojna saradnja se, pritom, sve više oslanja na model cirkularne ekonomije. Cilj cirkularne ekonomije je efikasno korišćenje sirovina za potrebe privrede, po mogućstvu uz stvaranje novih „zelenih“ radnih mesta. Mere GIZ u oblasti upravljanja otpadom jasno pokazuju kako ekonomska dodata vrednost i otvaranje novih radnih mesta mogu da idu ruku podruku sa pojačanom zaštitom životne sredine, odnosno smanjenjem emisije ugljen-dioksida – napominje ambasador.\nMarija Bogdanović, vođa projekta „Upravljanje otpadom u kontekstu klimatskih promena (DKTI)“, pojasnila je za dnevni list Kurir da je cilj ovog projekta uspostavljanje preduslova za uvođenje cirkularne ekonomije na nacionalnom nivou, ali i usklađivanje rada privrede s njenim principima.\n– Tokom poslednje tri i po godine realizacije aktivnosti doprineli smo u pripremi nacionalnog programa za cirkularnu ekonomiju, kao osnovnog strateškog okvira u ovoj oblasti. Intenzivno smo sarađivali sa nadležnim Ministarstvom za zaštitu životne sredine, radili na lokalnom i regionalnom nivou sa 17 jedinica lokalne samouprave u tri regiona za upravljanjem otpadom, kao i sa Privrednom komorom Srbije. Nakon projekta ostaju brojne analize, planski dokumenti – lokalni i regionalni planovi upravljanja otpadom, planovi za upravljanje otpadom u vanrednim situacijama, planovi uvođenja primarne separacije i smanjenja biorazgradivog otpada… Takođe, za privredne subjekte tu je HUB cirkularne ekonomije, urađene smernice za primenu lanca vrednosti u skladu sa principima CE za dva sektora – plastična ambalaža i HORECA sektor, akcioni planovi za mala i srednja preduzeća – ističe Bogdanovićeva.\n– Zahvaljujući podršci projekta, Novi Sad danas ima postrojenje za kompostiranje zelenog otpada, obezbeđena je oprema za gradove i opštine, unapređeni su lokalni kapaciteti. Istovremeno, testirali smo modele moguće formalizacije rada neformalnih sakupljača sekundarnih sirovina u sedam opština u Srbiji. Iskustva iz ovog procesa, zajedno sa urađenim analizama, značajan su korak ka njihovom uključivanju u zvaničan sistem upravljanja otpadom, kao i u daljem unapređenju socioekonomskog položaja sakupljača – zaključuje Bogdanovićeva.\nTags: ambasador, cirkularna ekonomija, ekologija, GIZ, nemačka, novi sad, održivi razvoj, otpad, planeta, smeće, tomas šib, zelena agenda


Samo neodgovoran političar može da kaže da ne želi da obavlja funkciju predsjednika Narodne skupštine, kaže predsjednik SPS-a Ivica Dačić i dodaje da će ta funkcija biti najviša koju je do sada obavljao.\nDačić je za TV Pink kazao i da je ta funkcija po Ustavu Srbije odmah poslije predsjednika Republike, kao i da je parlament za njega uvijek bio svetinja te da samo zlonamerni mogu da tumače da je na ovaj način degradiran.\n"Ozbiljan posao je pred skupštinom, bez obzira što će se izbori održati do aprila 2022. godine. Ja sam tu da štitim i ugled i integritet parlamenta, što je za mene novi i drugačiji posao u odnosu na ono što sam radio", rekao je Dačić i dodao da će generalni sekretar Skupštine biti Veljko Odalović.\nOn je istakao i da je ovo prvi put u istoriji parlamentarizma Srbije da je lider jedne stranke na funkciji predsjednika parlamenta i dodao da će u Skupštini raditi na jedinstvu zakonodavne i izvršne vlasti.\nPrema njegovim riječima, ovo je ujedno i povratak u "zavičaj" jer je 1992. godine upravo u parlamentu započeo svoju političku borbu.\n"Nisam neki mali političar kome je stalo do nekih funkcija, pošto sam ja ceo krug prošao, ovo je moj povratak u zavičaj", kazao je Dačić.\nNaveo je da po zakonu prvo mora da podnese ostavku na mjesto ministra spoljnih poslova što će danas i učiniti, a da će do izbora novog ministra tu funkciju obavljati premijerka Ana Brnabić.\n"Vučić nikada ne bi ušao u ovu priču da nema poverenja između nas i svesti kod obojice da su nam politički ciljevi isti", istakao je Dačić.\n"Nismo razgovarali na temu koliko ćemo imati ministara u Vladi i organi moje stranke su podržali taj koncept. Još uvek nismo sklopili priču koliko će naših članova biti deo vlade", kazao je.\nKako navodi, uglavnom sve što se pojavilo u medijima u posljednjih nekoliko mjeseci ispostavilo se da nije tačno, a u tom smislu je kazao i da se nigdje ranije nije pojavila informacija da će on biti predsjednik parlamenta i to zato što su samo on i Vučić razgovarali o tome.\nNa dnevnom redu današnje sjednice Skupštine Srbije je izbora predsjednika parlementa, kao i imenovanje potpredsjednika, generalnog sekretara i radnih tijela.


Slobodan Vasković - Sa druge strane...: Vlast znala da Litvanci odlaze iz “Birča”; Za spas “Balkan investment banke” potrebno 30 miliona KM\nVlast znala da Litvanci odlaze iz “Birča”; Za spas “Balkan investment banke” potrebno 30 miliona KM\nVladimir Romanov, vlasnik UKIO grupe i “Birča”, prije 15 dana je boravio u Banjaluci i susreo se sa političkim vrhom Republike Srpske. Tada je, po svemu sudeći, dogovoren odlazak UKIO grupe iz RS, te preuzimanje “Birča” na način na koji je to učinila Vlada RS.\nNema nikakve dileme da su vlasti RS znale da će Litvanci napustiti ovaj entitet, te da su čekali da se to i desi, nakon čega su isfingirali veliku akciju\npreuzimanja zvorničke firme “s ciljem zaštite interesa Srpske, zaposlenih radnika i održavanja procesa proizvodnje”. Brzina kojom su formirali Koordinacioni tim, “čiji je zadatak da preduzme mjere radi finansijske konsolidacije i nastavka poslovanja Privrednog društva Birač Zvornik i njegovih povezanih lica, te zaštita interesa Republike Srpske”, te upad u privatni posjed, (što “Birač” jeste), nesumnjivo pokazuju da su vlasti RS znale za potpunu propast ove firme i da su svjesno, i u ovom slučaju, išli na ruku njenom vlasniku Romanovu, kojem su ranije (sve vlasti) omogućile da izvuče stotine miliona KM.\nDa su zaista bili ozbiljni u namjeri da raščiste sa kriminalom u “Birču”, imali su sijaset prilika za to u ranijem periodu i ne bi dozvolili da Litvanci napuste RS, te pored novca odnesu i većinu dokumentacije. Sve što se trenutno dešava oko te firme je igra vlasti koja pokušava da zamagli suštinu, a ona je direktno učešće i podrška organizovanom kriminalu od vladajućih struktura RS, što je bio obrazac poslovanja “Birča”. (“Birač” će, prema najavama, preuzeti Rajko Dukić, vlasnik “Boksita” iz Milića.)\nSrce organizovanih kriminalnih radnji je “Balkan investment banka”, koja je, defakto, bankrotirala. Preko ove finansijske institucije izvučeno je više od sto miliona KM (što se zna) na raznorane destinacije, koje se još zovu “Poreski rajevi”.\nI o tome vlasti sve znaju, ali će, svakako, učiniti sve da zataškaju kriminalne radnje, jer su ih pojedinci iz vlasti direktno poticali i prikrivali.\nIz banke su demantovali da su bankrotirali.\n“Balkan investment banka je u prošloj godini ostvarila više od 2,3 miliona KM dobiti iz redovnog poslovanja, što je u najvećoj mjeri rezultat povećanja broja klijenata za oko 30 odsto i neto prihoda od naknada za oko 35 odsto u odnosu na 2011. godinu”, izjavio je direktor ove banke Edvinas Navickas.\nU saopštenju iz banke se dodaje da bi odluku o povećanju kapitala banke za oko 30 miliona KM trebalo da donese skupština akcionara na sjednici iduće sedmice.\nVrlo je bitna ova cifra od 30 miliona KM, koja se pominje u saopštenju.\nUpravo je toliko potrebno da se banka spasi, a namjera vlasti RS je da ulože ovaj novac kako Balkan investment banka ne bi propala.\n“Ukoliko banka propadne, RS će izgubiti 70 miliona KM. Manja je šteta da u njeno saniranje uložimo 30 miliona KM”, rekao mi je izvor detaljno upućen u dešavanja oko banke.\nOno što nije mogao reći jeste otkud RS 30 miliona KM da sanira banku?! RS nema taj novac i sanacija banke je u ovom trenutku nemoguća misija, smatraju finansijski stručnjaci.\nNema dileme da Navickas širi lažni optimizam, tvrdeći da je sa bankom sve u redu. Ukoliko je u pravu, bilo bi dobro da banka odmah objavi revizorski izvještaj o poslovanju za prošlu godinu, i saopšti koliko RS ima sredstava u potencijalu “Balkan investment banke”, koliko je tu novca iz državnog budžeta i budžetskih institucija i korisnika, kao i koliko je tu novca iz lokalnih budžeta i institucija sa tog nivoa? Novac RS je ugrožen i sasvim je realno da entitet ostane bez njega ukoliko banka ne bude spasena.


Igračke na daljinski su jako popularne kod dece, naročito za dečake. Autići, kamioni, dinosaurusi ili roboti na daljinsko upravljanje će biti savršen poklon za svakog mališana. Bez kablova, na bezicno upravljanje, sa punjivim baterijama koje garantuju beskonačnu zabavu.\nAuto na daljinski MERCEDES AMG GT POLICE Maisto\nOgroman Auto na daljinski ROCK ZILLA Maisto\nAuto na daljinski FERRARI LAFERRARI Maisto\nAuto na daljinski AUDI R8 Maisto\nAutić na senzor narukvicu STUNT R/C\nDjubretarac na daljinski igračka (BEŽIČNI)\nIgračke na daljinski su jako popularne među dečacima, ali ih vole i devojčice. Sama ideja da upravljaju igračkom ih zabavlja i podstiče da se igraju sami. Dronove mini letelice koje se upravljaju preko daljinskog upravljača danas se mogu videti na svakom koraku. Kao što je trend u IT sektoru, takav je i u svetu igračaka koje sve više imaju opciju daljinskog upravljanja.\nUkoliko se sećate prvih automobila na daljinsko upravljanje, znate da su oni imali kablove ili antene – međutim sada je to prošlost jer vam je za upravljanje pojedinih dečijih igračaka potreban samo daljinski upravljač.\nU zavisnosti od interesovanja vašeg deteta, možete pronaći dečije igračke na daljinski počev od automobila, radnih mašina, crtanih junaka....\nTrkanje autićima može biti zabavno, ali ukoliko je ono na daljinsko upravljanje – onda je i kreativno i bitno za pravilno odrastanje. Upravo je ovakvo trkanje automobilima pravi hit u svetu, a u većini zemalja se organizuju posebne trke i specijalizovana takmičenja.\nDeca obožavaju ovakve igračke s obzirom na to da se određeni modeli automobila ili kamiona mogu kontrolisati sa distance koristeći specijalni predajnik.\nIgračke na daljinsko upravljanje za dečake\nIako je prva asocijacija da kada je reč o daljinskom upravljanju to budu autići na daljinski, mališani su oduševljeni i raznim mašinama koje se takođe mogu upravljati na ovakav način. Na primer Bager rovokopač igračka na daljinski sa svojim mnogobrojnim funkcijama biće idealan za one mališane koji vole radne mašine. Takođe, još jedna od opcija je i vatrogasni kamion na daljinsko upravljanje, ali i veliki robot igračka za decu koji će raspametiti ne samo vašu decu već i vas. On u sebi ima mnogobrojne funkcije koje će vas oduševiti, ali vam biti i verni pratilac u svakoj prilici odnosno dečijoj igri. On može da se kreće u više smerova, da pleše, ispaljuje rakete, peva i još mnogo toga.\nDečije igračke na daljinski razvijaju spretnost i koordinaciju\nIako je naizgled lako da se upravlja raznim igračkama na daljinsko upravljanje to u praksi i nije baš tako. Sve te igračke imaju osetljive komande i zaista je potrebna maksimalna koncentracija.\nUpravo će sve ovo biti potrebno i vašem mališanu, pa ukoliko ste mislili da su ove igračke napravljene samo radi zabave – prevarili ste se.\nVaše dete će uz igranje sa dečijim igračkama na daljinski vežbati koordinaciju pokreta, koncentraciju, fokusiranost ali i spretnost. Sve ove veštine biće jako bitne kasnije u životu, ali i tokom pravilnog odrastanja i srećnog detinjstva.\nDinosaurusi na daljinski\nIako milionima godina iza nas dinosaursi ne postoje, deca obožavaju ove velike, neobične, strašne i uzbudljive životinje. Mališani o dinosaursima znaju gotovo sve, a pojedina istraživanja kazuju da se interesovanje za dinosaurse kod dece javlja između druge i sedme godine života.\nUčestvovanjem u igri koja uključuje dinosaurse mališane traže odgovore o njima i konstantno uče. Upravo će igračke na daljinski upravljač dati mnoge odgovore mališanima, a interesantno je da će se oni osećati kao mali stručnjaci jer će definitivno znati mnogo više od svojih roditelja. Ovo je svakako dobra igra za njihovo odrastanje i napredovanje, jer na ovaj način stiču svoje samopouzdanje.\nKamioni i bageri na daljinski\nDečački san svakog odraslog muškarca jeste da ima svoj kamion, kao što je slučaj i sa dinosaursima – mališane takođe privlače sve ove radne mašine koje su ogromne, snažne i možda nedostižne svima (kao što je to slučaj sa autićima).\nKamioni i bageri na daljinsko upravljanje učiniće igru vašim mališanima interesantnijom, jer dolaze sa mnogih funkcijama kojih nema kod onih „običnih“. Na ovaj način dečaci će regulisati koordinaciju pokreta, učiće kako da budu osetljivi, oprezni, ali i na koji način određene mašine rade.\nVeliki kamion bager na daljinski može biti idealno rešenje za vaše mališane ukoliko vole obe radne mašine, jer će ova sjajno dizajnirana igračka okupirati pažnju vaših klinaca.\nKranovi na daljinski sve omiljeniji\nOva igračka postala je pravi hit među dečacima s obzirom na to da im omogućava da za samo nekoliko trenutaka sagrade novu dečiju igraonicu, stan, ili neku drugu velelepnu zgradu.\nOva igračka savršeno se uklapa u dečiju sobu ili na terasu, a po funkcijama je isti kao pravi bager – te smo sigurni da će vaši mali šefovi gradilišta uživati u beskonačnoj igri koja im je omogućena.\nIgračka je izrađena od kvalitetne plastike, nema oštrih ivica tako da je potpuno bezbedna i sigurna za igranje u svakom trenutku.\nAutići na daljinski svih modela i veličina\nSvako od nas ima različite afinitete, te bira auto po svojoj meri po interesovanju ali i mnogim drugim faktorima. Kao što odrasli biraju automobil koji je gradski, limuzina, džip ili za neku drugu namenu, tako i naši mališane imaju svoje omiljene modele koji de razlikuju po boji, veličini, karakteristikama.\nAuto igračke na daljinski prave se za mališane u skoro svim popularnim modelima, te možete pronaći Ferari na daljinski sa volanom ili policijski auto.\nKoji god model da izaberete sigurni smo da ne možete pogrešiti jer svi na jedan zanimljiv, svojstven način privlače pažnju mališanima. E sada svako od njih ima razloga zbog čega neki model više, a neki manje voli.\nIgračke na daljinski sa punjačem\nKako bi se izbegla situacija da ostanete bez mogućnosti upravljanja raznim igračkama – dizajneri su osmislili one koje imaju i svoje punjače.\nZahvaljujući opciji brzog punjenja, klinci neće dugo čekati na novu partiju svoje omiljene igrice sa nekom od igračke na daljinac. Današnji modeli igračaka uglavnom dolaze sa punjivim baterijama kao i USB punjačem za njih, dok baterija sama po sebi može izdržati oko 30ak minuta. Međutim s obzirom na to da se sve baterije brzo pune, nemate razloga za brigu. Dok dete bude malo odmorilo, ili razgovaralo sa vama o prethodnoj igri baterije su spremne i mogu da se koriste za nove dečije avanture.\nAutomobili na daljinsko upravljanje nešto je što nikada neće izaći iz mode, ali danas su sve prisutniji RC autići odnosno RC igračke za decu, kao i brojni crtani junaci, roboti pa čak i dinosaursi na daljinski upravljač.\nSve ove igračke mogu u mnogome da pomognu roditeljima prilikom pravog uzgoja dece jer utiču na mnoge njihove psiho sociološke veštine koje su bitne za normalno funkcionisanje. Koordinacija pokreta, ravnoteža, smirenost, staloženost, spretnost ili koordinacija pokreta – samo su neke od veština koje se uče uz igračke na daljinski.


Polovni Pegaso kamioni sa otvorenim sandukom oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa otvorenim sandukom > Pegaso\nPolovna Pegaso kamioni sa otvorenim sandukom na prodaju\nOvo su rezultati pretrage polovnih Pegaso kamioni sa otvorenim sandukom mašina koje su za prodaju. Pegaso kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Pegaso kamioni sa otvorenim sandukom u Brend sekciji.\nOvde je kompletna lista polovnih Pegaso kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Pegaso kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Pegaso kamioni sa otvorenim sandukom koje Vas interesuju.


NIEMINEN U FINALU, FEDERER OSTAJE BROJ DVA (REZULTATI FINALA) - Naslovi.net vesti\nNIEMINEN U FINALU, FEDERER OSTAJE BROJ DVA (REZULTATI FINALA)\nFinac Jarko Nieminen plasirao se u finale ATP turnira u Sidneju pobedom nad prvim nosiocem Novakom Đokovićem od 2:0 u setovima (6:4, 7:6(3)). Nieminen je ostvario prvu pobedu u karijeri nad teniserom iz prvih pet, a u finalu će igrati sa Davidom Nalbandijanom, koji je savladao Rišara Gaskea sa 2:0 (6:4, 6:3). Ovim porazom Đoković će ostati treći igrač sveta pred Australijen open, koji počinje u ponedeljak.e-novine Odluka u prvom setu dogodila se u devetom gemu, kada je Nieminen osvojio jedini brejk u meču. Pre toga, Đoković je propustio dve brejk prilike u prethodnom gemu, a do kraja meča nije iskoristio šest šansi za oduzimanje... »\nSrpski teniser Nenad Zimonjić i Kanađanin Danijel Nestor plasirali su se u finale ATP turnira u Sidneju.Turnir u Sidneju igra se za nagradni fond od 484 hiljade i 750 dolara, a pobednicima u dublu pripašće 23 hiljade dolara i 250 ATP poena. U polufinalu istog turnira, ali u singl konkurenciji, igra i Novak Đoković koji će, ukoliko... »\nTenis: Zimonjić i Nestor u finalu Sidneja\nSrpski teniser Nenad Zimonjić i Kanađanin Danijel Nestor plasirali su se u finale međunarodnog turnira u Sidneju pošto su u polufinalu savladali poljski dubl Mariuš Firstenberg / Marsin Matkovski sa 2-6, 7-5, 10-5. Protivnici Zimonjiću i Nestoru u završnom meču turnira, koji se igra za ukupni... »\nNajbolji srpski teniser eliminisan sa turnira u SidnejuSrpski teniser Novak Đoković nije uspeo da se plasira u finale međunarodnog turnira u Sidneju pošto je jutros izgubio od Finca Jarka Nieminena sa 6:4, 7:6 (3). Đoković nije pružio igru na svom nivou, bio je slab na riternu, a, kako je sam rekao, najviše problema mu je... »\nStudio B petak, 16. januar 2009.\nSrpski teniser Novak Đoković nije uspeo da se plasira u finale turnira u Sidneju.Srpski teniser Novak Đoković nije uspeo da se plasira u finale turnira u Sidneju. Đoković je izgubio od Finca Jarka Nieminena sa 0:2, po setovima 4:6, 6:7 (3). Najbolji dubl igrači sveta Nenad Zimonjić iz Srbije i Kanađanin... »\nĐoković izgubio od Nieminena\nSrpski teniser Novak Đoković nije uspeo da se plasira u finale turnira u Sidneju, pošto je izgubio od Finca Jarka Nieminena sa 0:2, po setovima (4:6, 6:7) Treći teniser sveta rekao je da je razočaran zbog poraza i dodao da je Nieminen zasluženo prošao u finale. "Razočaran sam porazom. Duvao je... »\nBEOGRAD- Srpski teniser Novak Đoković nije uspeo jutros da se plasira u finale turnira u Sidneju, pošto je izgubio od Finca Jarka Nieminena sa 0:2, po setovima 4:6, 6:7 (3). Najbolji dubl igrači sveta Nenad Zimonjić iz Srbije i Kanađanin Danijel Nestor plasirali su se u finale turnira u Sidneju.... »\nĐoković bez finala i drugog mesta!\nNajbolji srpski teniser Novak Đoković u petak ujutru po srednjoevropskom vremenu nije uspeo da se plasira u finale turnira u Sidneju. On je poražen od Finca Jarka Nieminena rezultatom 2:0, po setovima 6:4, 7:6 (7:3). Đoković je tako propustio priliku da uoči Otvorenog prvenstva Australije, koje... »\nVestervele sa Dačićem i Mrkićem\nSerija eksplozija automobil-bombi u Iraku\nNikolić Vesterveleu: Posvećeni smo napretku\nMondopre 9 minutajoš 12 povezanih »\nPinkpre 19 minutajoš 6 povezanih »\nB92pre 7 minutajoš 6 povezanih »


Nenad Krstić - Blic Sport\nNekadašnji reprezentativac i kapiten Srbije Nenad Krstić, koji je od ove nedelje postao direktor mlađih reprezentativnih selekcija govorio je za Blicsport o novom poslu koji ga očekuje, mlađim igračima koji nadolaze, ali i o predstojećem Mundobasketu u Kini i šansama "orlova".\nLegendarni srpski košarkaš Nenad Krstić, bivši kapiten reprezentacije i Partizana, prokomentarisao je finale Kupa Radivoja Koraća i faul koji je Bili Beron napravio na Džoku Lendejlu u poslednjoj sekundi utakmice.\nKAPITEN "ORLOVA" OTVORENO Teodosić o čuvenoj trojci protiv Španaca, svađi sa Krstićem, Zvezdi...\nKapiten košarkaša Srbije Miloš Teodosić okončao je debitantsku sezonu u NBA ligi, gde je beležio dobre partije u dresu Los Anđeles Klipersa, ali su ga povrede sprečile da bude još bolji.\nEKSKLUZIVNO Krstić za “Blic”: Povlačenje? Nikad, idemo u nove borbe, možda ne košarkaške!\nU košarkaškim krugovima je poput “bombe” eksplodirala vest da bivši kapiten reprezentacije Srbije Nenad Krstić zbog povrede kolena završava karijeru. Iskusni centar je za “Blic” istakao da još uvek nije doneo konačnu odluku.\n"BLIC" SAZNAJE Krstić razmišlja o kraju karijere!\nDa li je blistavoj karijeri došao kraj? Turski mediji javljaju da je posle nove povrede kolena košarkaš Galatasaraja Nenad Krstić (33) rešio da se povuče, ali "Blicu" je potvrđeno da odluka još uvek nije definitivna i da Krstić ozbiljno razmišlja da se oprosti od igre pod obručima.\nU ISTANBULU Krstić vozio pod dejstvom alkohola pa ostao bez dozvole! /FOTO/\nBivši kapiten reprezentacije Srbije Nenad Krstić našao se u problemu u Istanbulu.


Đoković i dalje prvi, napredak Troickog i Lajovića\nBeta 13. jula 2015. 09:35\nĐoković je juče osvojio svoj treći, drugi uzastopni trofej na Vimbldonu, pobedivši Švajcarca Rodžera Federera u finalu sa 3:1. Pošto su finalisti bili isti kao i prošle godine, i Đoković je Federer su ostali na istom bodovnom saldu kao i na poslednjoj ATP listi, objavljenoj pre Vimbldona.\nMeđu prvih deset igrača sveta nije bilo promena, pa je tako Britanac Endi Marej treći, Stan Vavrinka iz Švajcarske četvrti, a Japanac Kei Nišikori peti. Iza njih slede David Ferer, Miloš Raonić, Marin Čilić i Rafael Nadal.\nViktor Troicki je napredovao za četiri pozicije i sada je 20. teniser sveta sa 1.629 bodova, dok je Filip Krajinović, posle osvajanja čelendžera u Braunšvajgu, zabeležio napredak od čak 35 mesta i nalazi se na 87. poziciji na listi. Dušan Lajović je pao za deset pozicija i nalazi se na 97. mestu.


“Rukovodstva javnih servisa moraju prestati da rade u interesu politike” – Vijesti Online\n“Rukovodstva javnih servisa moraju prestati da rade u interesu politike”\nby Vijesti Online 17/12/2021, 14:28 1.2k Views\nUpravni odbor Udruženja/udruge BH novinari daje punu podršku Samostalnom sindikatu radnika BHRT-a u njihovim zahtjevima za hitno rješavanje brojnih problema zbog kojih je ugrožena egzistencija uposlenika ovog javnog servisa, kao i buduće poslovanje BHRT-a.\nPodsjetimo, uposlenici BHRT-a su prije dva dana održali protest upozorenja povodom blokade računa BHRT-a, čime je onemogućeno izmirivanje radničkih primanja, potpuno ugrožen ionako otežan rad i funkcionisanje BHRT-a, te u pitanje dovedena egzistencija stotina radnika i njihovih porodica. Ovakva situacija posljedica je odluke rukovodstva RTRS-a da se prestane uplaćivati RTV taksa na zajednički račun BHRT-a, što predstavlja kršenje Zakona o javnom RTV sistemu, a zbog čega BHRT sada potražuje više od 54 miliona KM od RTRS-a po osnovu naplaćene RTV takse u Republici Srpskoj.\nUpravni odbor Udruženja BH novinari naglašava da je neuplaćivanje RTV takse na zajednički račun politička odluka RTRS-a i ekonomska ucjena koja se ne može ni na koji način opravdati i tolerisati.\n“Zbog međusobnih političkih igara i zastupanja interesa različitih centara moći, uposlenici BHRT-a, ali i entitetskih javnih servisa – RTRS-a i Federalne televizije, nikada nisu bili u težem i neizvjesnijem položaju. Niska primanja radnika, dugovanja za doprinose, zastarjela oprema, nemogućnost otkupa medijskih prava, samo su neki od problema sa kojima su suočeni javni servisi, a što u konačnici rezultira nekvalitetnim programskim sadržajima koji se nude gledaocima”, navode iz BH novinara.\nPosebno je zabrinjavajuća činjenica, dalje navode, da će od početka 2022. godine veći dio teritorije BiH ostati bez prijema analognog zemaljskog signala BHT i FTV. BHRT time polako gubi epitet javnog servisa jer više neće biti u mogućnosti da signalom pokrije 95 % teritorije BiH, što je njihova zakonska obaveza, a uposlenici koji rade na tim stanicama su opravdano zabrinuti za svoja radna mjesta.\nPodsjećaju iz BH novinara da je uspostava sistema stabilnog finansiranja javnih servisa u BiH jedan od 14 prioriteta koje BiH treba ispuniti na putu ka članstvu u Evropsku uniju.\n“U posljednjem izvještaju Evropske komisije za BiH navodi se, između ostalog, da su „tri javna RTV servisa i dalje izložena političkom utjecaju, posebno putem politički kontroliranih upravnih odbora, sa zabrinjavajućim trendom autocenzure“, kao i da država i dalje nema odgovarajući model naplate RTV taksi, kako je predviđeno zakonom“, istaknuli su.\nUpravni odbor BH novinara upozorava da rukovodstva javnih servisa moraju prestati raditi u interesu politike, a početi da rade u interesu građana BiH i svojih uposlenika!\n“Pozivamo predstavnike vlasti u Bosni i Hercegovini, kao i predstavnike međunarodne zajednice, da se hitno angažuju na rješavanju navedenih problema i spriječe da se dovede u pitanje opstanak javnih servisa, a njihovim uposlenicima omogući dostojanstven rad u ekonomski stabilnom ambijentu”, zaključuju iz Upravnog odbora Udruženja/udruge BH novinari.


Almerija u finišu savladala Sporting\nSrđan Babić iz kola u kolo La Lige 2 pokazuje da je prerastao taj rang i da mu je mjesto u nekoj od Top 5 evropskih liga.\nBanjalučanin, koji je u Almeriji na pozajmici iz Crvene zvezde, večeras je potpuno zaustavio nekadašnjeg igrača Partizana Uroša Đurđevića, kapitena Sportinga iz Hihona, i dao je ogroman doprinos pobjedi Almerije od 1:0.\nBivši napadač beogradskih crno-bijelih Umar Sadik mogao je da bude tragičar utakmice, jer je promašio nekoliko izglednih šansi, a pravo je čudo kako u 80. minutu sa četiri metra nije zatresao praznu mrežu, već je loptu poslao preko prečke.\nIpak, u prvom od četiri kinuta nadoknade vremena Kuro Sančez je uspio da pogodi mrežu gostiju i donese tri boda za ostanak na drugoj poziciji koja direktno vodi u elitni rang.\nAlmerija je u 74. minutu postigla pogodak, učinio je to upravo Kuro, ali je gol opravdano poništen zbog ofsajda.\nPoslije 37. kola Eibar je prvi sa 71, Almerija ima 70, a dalje slijede Valjadolid sa 69, Tenerife sa 63, Đirona sa 61, Ovijedo sa 60…\nNEWER POSTNakon brašna i ulja s polica bi mogla nestati još jedna važna namirnica\nOLDER POSTArsenal zagrizao za Osimhena


RTS :: Mandić: Ko bez izbora pokuša da uključi Đukanovića u vlast, imaće prikladan odgovor DF-a i građana\nRegion Mandić: Ko bez izbora pokuša da uključi Đukanovića u vlast, imaće prikladan odgovor DF-a i građana\npetak, 21. jan 2022, 09:00 -> 12:12\nMandić: Ko bez izbora pokuša da uključi Đukanovića u vlast, imaće prikladan odgovor DF-a i građana\nPredsednik Nove srpske demokratije i jedan od lidera Demokratskog fronta Andrija Mandić kaže za RTS da je veoma važno ne menjati većinsku volju građana Crne Gore iskazanu na izborima i ističe da je najbolje rešenje političke krize u toj zemlji da Zdravko Krivokapić i Dritan Abazović podnesu ostavke i omoguće parlamentarnoj većini da ne bude talac njihovih ličnih sukoba.\nSve je komplikovanije na političkoj sceni u Crnoj Gori. Traže se smene i pominju novi izbori. U Skupštini je pokrenuta inicijativa za glasanje o poverenju Vladi, a potom je premijer Zdravko Krivokapić tražio smenu vicepremijera Dritana Abazovića.\nU Skupštinu je stigao i zahtev za skraćenje mandata, a usledio je i zahtev za smenu predsednika parlamenta.\nSazvane su tri vanredne sednice parlamenta za početak februara nakon kojih bi trebalo da bude poznato rešenje političke krize. Dok ispred Vlade u Podgorici građani protestuju zbog najava formiranja manjinske vlade, premijer poručuje da će se on i predsednik Skupštine Aleksa Bečić zajedničkim snagama boriti da sačuvaju izbornu volju građana.\n"Važno da parlamentarna većina sačuva jedinstvo"\nPredsednik Nove srpske demokratije i jedan od lidera Demokratskog fronta Andrija Mandić podseća da su pre inicijativa koje dolaze od potpredsednika i predsednika Vlade pale teške i krupne reči između Abazovića i Krivokapića, gde je prvi optužio drugog da je povezan sa kriminalnim klanovima koji se bave švercom cigareta, a drugi prvog da je povezan sa klanovima koji švercuju narkotike.\n"Kao prirodna posledica takvog oštrog sudara imamo sve te inicijative, ali posebno važno je da se zna – da bi neka inicijativa došla u Skupštinu, odnosno na dnevni red, mora da postoji većina poslanika koja će glasati za inicijativu nezavisno od toga da li je predlagač Vlada ili poslanici", objašnjava Mandić.\nIstiče da Abazović ima samo tri poslanika, a premijer Krivokapić nijednog i kaže da bi tri Abazovićeva poslanika mogla da odbace inicijative koje predlaže Krivokapić, pa da one uopštene ne budu uvrštene na dnevni red.\n"Mi mislimo da je veoma važno ne menjati većinsku volju građana iskazanu na izborima i mislimo da je najbolje rešenje da dve sukobljene strane i obojica političara podnesu ostavke i omoguće parlamentarnoj većini da ne bude talac njihovih ličnih sukoba", naglašava Mandić.\nKaže da je vlada Zdravka Krivokapića ostala bez podrške parlamentarne većine još kada nije potpisan ugovor sa Srpskom pravoslavnom crkvom jer nije ispunjeno izborno obećanje.\n"Veoma je važno da parlamentarna većina sačuva svoje jedinstvo, a vidimo da je konkretna prepreka sudar predsednika Vlade i potpredsednika Vlade", ističe Mandić.\n"Niko nema pravo da izneveri volju građana"\nMandić smatra da je rešenje da parlamentarna većina konsoliduje svoje snage i najavljuje da će, kao najveći subjekt većine u parlamentu, obaviti razgovore sa liderima svih stranaka.\n"Na tim sastancima ćemo reći da niko nema pravo da izneveri volju građana tako što bi formirao vladu zajedno sa Demokratskom partijom socijalista (DPS) ili dobio podršku za manjinsku vladu od njih", ističe Mandić.\nKaže da bi u slučaju formiranja manjinske vlade uz podršku DPS-a pozvao građane da izađu na ulice i brane svoju volju iskazanu na izborima 30. avgusta.\n"Ako politička kriza ode u tom pravcu, ako neko želi da uključi DPS i Mila Đukanovića bez izbora u vršenje vlasti, imaće prikladan odgovor Demokratskog fronta i, siguran sam, većine građana Crne Gore", upozorava Mandić.\n"Narod neće prodati slobodu koju je teško osvojio"\nMandić ističe da će tražiti održavanje vanrednih parlamentarnih izbora, kako bi se politička kriza razrešila.\n"Želimo da te izbore pripremi tehnička vlada koja bi završila sve ono što nije uradila Vlada Zdravka Krivokapića kada je u pitanju izborna infrastruktura, a tu prvenstveno mislim na sređivanje biračkog spiska u koji je režim Mila Đukanovića ugurao više od 70.000 fantom birača", kaže Mandić.\nIstiče da se ne plaši povratka na vlast DPS-a i Mila Đukanovića ukoliko do izbora dođe.\n"Kada je Đukanović izgubio izbore 30. avgusta, a raspolagao je svim polugama moći u ovoj zemlji i kontrolisao sve, od novca, kriminala, medija, svakog pendreka, palice i kamere, danas, kada ne raspolaže tim resursima, ovaj narod sigurno neće prodati slobodu koju je teško osvojio na izborima", siguran je Andrija Mandić.


'SPREMITE SE ZA KONFRONTACIJU!' Kim poslao direktnu poruku Bajdenu i Americi, Severna Koreja spremna za rat\nIzvor: SrbijaDanas.com, 18.Jun.2021, 08:14\nSevernokorejski lider je spreman na sve\nSevernokorejski lider Kim Džong Un poručio je na sastanku centralnog komiteta vladajuće Radničke partije da Pjongjang mora da bude pripremljen i za dijalog i za konfrontaciju sa SAD tokom mandata američkog predsednika Džoa Bajdena.\nKim je istakao da su pripreme za konfrontaciju naročito važne "kako bi se zaštitilo dostojanstvo države i mirno okruženje", objavila je severnokorejska agencija KCNA.\nKako se dodaje, >> Pročitaj celu vest na sajtu SrbijaDanas.com << severnokorejski lider je na sastanku u četvrtak izneo strategiju odnosa sa Vašingtonom, ukazujući na "tendenciju politike novoizabrane američke administracije".\nJužnokorejsko ministarstvo spoljnih poslova prethodno je saopštilo da će se visoki zvaničnici te zemlje, Japana i SAD sastati danas u Južnoj Koreji kako bi razgovarali o pitanju Severne Koreje.\nSeverna Koreja mora biti spremna i za dijalog i za konfrontaciju sa Vašingtonom, rekao je predsednik Severne Koreje Kim Džong Un u svojoj prvoj direktnoj izjavi o politici prema „novonastaloj“ američkoj administraciji. Severnokorejski lider je pružio "detaljnu analizu" administracije Džoa...


Zanat važniji od alata\nZorica Selaković, vlasnica Dezert-a predstavljala je Srbiju u Briselu, na smotri najboljih preduzetnika, na koju je pozvano 36 vlasnika malih ili srednjih preduzeća iz 28 zemalja Evrope. U časopisu Privredne komore Srbije ’’Korak’’ objavljen je članak u kome je predstavljen portret čačanske preduzetnice. Evropska komisija svom projektu ’’Evropske nedelje malih i srednjih preduzeća zadala je specifičan zadatak. Kriterijum za izbor najboljih evropskih preduzetnika nije bila samo uspešnost i inovativnost poslovanja, već su kao dobri i korisni primeri izabrani oni preduzetnici koji su posle neuspeha ili propasti jednog posla, smogli snage za novi početak. Privredna komora Srvije poslal je predlog sa pet kandidata, a Zorica Selaković odabrana je da predstavlja Srbiju u Briselu.\nZorica Selaković biznis ambasadorka\nOne su elita ženskog preduzetništva i dokazuju da su hrabrost, energija i vera u sopstvene ideje siguran put do uspeha u poslovnom svetu u svim, pa i najtežim vremenima, preneo je časopis Ekonometar. Zorica Selaković je počela svoj sladak biznis u porodičnoj kući, navodi se u tekstu o novim liderkama srpskog preduzetništva. Posle osvajanja domaćeg tržišta slatkiši iz Deserta krenuli su i u izvoz, u zemlje gde se ceni tradicija i kvalitet. Stari recepti, nove tehnologije, stalno usavršavanje-formula su za uspeh đakonija gospođe Selaković, dobitnice priznanja Evropske komisije za najbolju preduzetnicu Srbije. Nagrade su za nji i priznanje 35-godišnjeg rada i kruna uspeha za sav trud koji je rezultirao njoj najdražim ishodom, opredeljenjem obe ćerke da krenu majčinim profesionalnim putem, navodi se u predstavljanju Zorice Selaković, jedne od deset biznis ambasadorki.\nZorica Selaković i Evropska mreža mentora ženskog preduzetništva\nBudite istrajne, uporne, verujute u sebe, kako bi i drugi verovali u njih. Nikada ne odustajte kod prve prepreke, put do uspeha je trnovit, ali je zadovoljstvo kada se do uspeha stigne vredno truda-poruka je Zorice Selaković koja se za mentora prijavila jer misli da svojim znanjem i iskustvom, savetima i podrškom mogu da pomognem ženama da započnu i održe svoje poslovanje. ’’Ja sam prošla težak put do uspeha, dva puta sam počinjala iz početka i oba puta uz veliki trud, zalaganje, veru u sebe i moralnu obavezu prema svojim zaposlenima uspela.’’ Ističe ova Čačanka, jedna od poslovnih žena Evropske mreže mentora ženskog preduzetništva. Više pročitajte na ovom linku.\nPrehrambena industrija, proizvodnja torti i kolača, Čačak\n’’Posao je započela u porodičnoj kući kada se niko u zemlji nije profesionalno bavio ovom vrstom zanata. Verovala je u sebe, svoje sposobnosti i intuiciju, sada ima veliku proizvodnju sa 42 zaposlena radnika. Da se naporan rad uvek isplati govori i veliki broj medalja za kvalitet proizvoda, kao i za delo, među kojima je nagrada Miša Anastasijević i titula Žena Zmaj. Da bi zauzela današnju poziciju u poslovnom svetu uložila je dosta truda, rada, stalno je unapređivala posao i znanje.’’ Objavio je Portal Preduzetnički servis. Uz tekst postavljen je i video zapis kojim se predstavlja osnivač i glavni menadžer Dessert-a, Zorica Selaković.\nOpširnije: Tradicionalno i savremeno u poslastičarstvu\nAmbasadorka ženskog preduzetništva


Forma Ideale: Forma Ideale na sajmu nameštaja u Kelnu\nOd 15. do 21. januara u 11 hala sajmišta u Kelnu održava se najveći svetski skup dizajnera, kreatora, vrhunskih enterijerista, ali i najvećih globalnih proizvođača nameštaja i opreme za unutrašnje uređenje. Ovaj festival inovativnih kreacija, originalnih i efektnih dizajnerskih rešenja i futuristički koncipiranih linija nameštaja, predstavlja svojevrsni stvaralački hab, koji će trasirati trendove koji će obeležiti enterijersku scenu tokom čitave godine. Zapaženo mesto i ove godine zauzima štand kompanije Forma Ideale, koji već nekoliko godina za redom, važi za mesto na kome se promovišu najnoviji modeli pločastog nameštaja, koje odlikuju inovativne dizajnerske ideje, savremena funkcionalna rešenja, kao i veoma konkurentan odnos cene i kvaliteta. Kolekcija Forma Ideale za 2018. godinu predstavlja 115 modela nameštaja za opremanje enterijera, jedinstvenih po svojim estetskim i praktičnim karakteristikama i u samom vrhu kada je reč o tržišnim benefitima za distributere i krajnje korisnike. Veoma uspešan prošlogodišnji nastup na sajmu IMM Cologne, doprineo je plasmanu čak 70% proizvodnog asortimana na 35 tržišta na 4 kontinenta. Prema tržišnim podacima, kompanija Forma Ideale je najveći proizvođač pločastog nameštaja u jugoistočnoj Evropi i ubedljivo najveći srpski izvoznik nameštaja.


MEI - Aktuelnosti - J. Joksimović: Očekujem da EU o proširenju govori jednim glasom\nJ. Joksimović: Očekujem da EU o proširenju govori jednim glasom\nMinistar za evropske integracije Srbije Jadranka Joksimović izjavila je danas u Bukureštu da očekuje da Evropska unija počne da govori o proširenju jednim glasom.\nOna je, na neformalnom sastanku ministara i državnih sekretara zaduženih za evropske poslove država kandidata za članstvo u EU, rekla da Srbija očekuje međuvladinu sednicu do kraja juna i otvaranje nekih od poglavlja. &bdxuo;Očekujemo da Evropska unija počne da priča o budućnosti proširenja jednim glasom, da bismo mi, kao kandidati, spremili realističnu agendu reformi i takođe se dobro poneli prema očekivanjima našeg naroda&ldxuo;, izjavila je ministar Joksimović.\nPodsećajući da se Srbija u Strategiji o proširenju EU pominje kao frontrunner - odnosno država koja prednjači u tom procesu, ona je istakla da je proširenje u najboljem interesu i EU i država kandidata.\nMinistar Joksimović smatra da je to neophodno kako bi postojala jaka i efikasna EU, sposobna da se bavi svim aktuelnim problemima, kako na globalnom, tako i na regionalnom nivou.\n&bdxuo;Mi smo oduvek mislili da je to proces koji jača obe strane. Kroz istoriju, videli smo različite faze EU i ne mislimo da je ova faza EU, u kojoj se ona suočava sa mnogim izazovima, preterano teška. Nadamo se da će se EU uspešno izboriti sa svim izazovima i nastaviti sa kredibilnim procesom proširenja. Što se tiče Srbije, želim da vas uverim da ćemo nastaviti da pokazujemo veliki nivo posvećenosti radu na sprovođenju reformi. Naša dela i rezultati, pogotovo po pitanju vladavine prava i ekonomskih reformi, govore da ozbiljno radimo&ldxuo;, izjavila je Joksimović.\nU prvoj polovini 2019. godine, odnosno tokom rumunskog predsedavanja EU, Srbija ima realistična očekivanja, ističe ministar.\n&bdxuo;Mislimo da je veliki broj reformi koji smo preduzeli i koji ćemo nastaviti da sprovodimo ove godine jak dokaz državama članicama EU da nastave da otvaraju poglavlja sa Srbijom. Mislimo da ćemo do kraja juna imati međuvladinu sednicu i da ćemo otvoriti dva ili tri poglavlja. Videćemo šta će se desiti, to su naša očekivanja&ldxuo;, kazala je Jadranka Joksimović.\n&bdxuo;Srbija je ispunila sve svoje obaveze iz Briselskog sporazuma, ali je Priština pre nekoliko dana, nažalost, u svom parlamentu usvojila novu platformu za dijalog. Ova platforma ne uzima u obzir, i na jedan način podriva Briselski sporazum. Mi se sada pitamo kako nastaviti. Mislim da se u ovakvoj situaciji neće lako postići kompromis. Nije važno samo pričati na evropski način, već se ponašati i delovati na evropski način. Srbija se tako ponaša i uložili smo mnogo političke volje i napora da se postigne održivo kompromisno rešenje. U svakom slučaju, Srbija će nastaviti da se ponaša konstruktivno u regionu&ldxuo;, zaključila je ministar Joksimović.\nMinistar je zaključila da uz sve poteškoće, ali imajući u vidu reforme koje smo preduzeli, i doprinos regionalnoj stabilnosti ova godina može da bude solidna i pozitivna za evropski put Srbije.\nPored ministra Joksimović, sastanku su prisustvovali predstavnici Evropske komisije, Rumunije - kao države koja predsedava Savetu EU, zatim Albanije, Severne Makedonije, Crne Gore i Turske.


Otkrivamo: zašto kozmetički proizvodi nakon nekog vremena nisu toliko efikasni - GRAZIA Srbija\nKao i sve ljubavne priče, i naša veza sa proizvodima za negu kože započinje sa najboljim izgledima. Većinu vremena to je ljubav na prvi pogled i izgleda kao nešto zaista jedinstveno. Međutim, neizbežno vreme i rutina uskraćuju iskru i ne shvatajući, naša pažnja je okrenuta drugde. I ne morate biti u vezi da biste razumeli ovaj osećaj, sve dok je vaš ormar u kupatilu pun poluupotrebljenih kozmetičkih proizvoda - koji magično više nisu toliko efikasni.\nAko osećate da proizvodi koje ste koristili neko vreme, više ne rade kao nekada, niste sami, niti to izmišljate.\nTermin „žurba“ je reč kojom moramo da opišemo imunitet koji telo gradi na određeni proizvod. Njegova aktivna supstanca prestaje da bude efikasna i sve više i više doza je potrebno da bi se postigli isti rezultati. I dok se ovaj fenomen često primećuje u kremama sa steroidima, stručnjaci ističu da se to dešava i u proizvodima za negu kože, poput retinola i salicilne kiseline.\nNanošenje ovih supstanci na lice često dolazi sa upozorenjem dermatologa koji naglašavaju da ih moramo uvrstiti u svoju beauty rutinu kako bismo koži omogućili vreme za aklimatizaciju. Tolerancija koja se stvara tokom vremena upravo je zahvaljujući ovoj adaptaciji kože. Retinol radi svoj posao dajući sjaj i uklanjajući crvenilo sa kože, ali u nekom trenutku njegova efikasnost opada ne zato što nije od koristi, već zato što je koža ojačana i sada reaguje drugačije. Proizvodi koje smo koristili nisu beskorisni, oni samo održavaju stanje naše kože i to se sviđa našoj koži.\nVećina nas je, međutim, nestrpljiva. Prema istraživanju sprovedenom u Ujedinjenom Kraljevstvu, 29% žena svakog meseca menja proizvode za negu kože, upravo zato što veruje da su proizvodi koje su odabrale beskorisni.\nŠta na ovo odgovaraju stručnjaci?\n"Dobre stvari dolaze onima koji čekaju." U proseku se naša koža menja svakih pet do šest nedelja. Sve što se desi pre toga znači da nove ćelije još nisu imale priliku da sazre, izađu na površinu i nestanu. Stoga je preporučljivo sačekati najmanje šest nedelja pre nego što promenite proizvode za negu. Što se tiče sastojaka poput retinola i peptida, stručnjaci kažu da je potrebno oko devet meseci da se vide stvarni rezultati. Koža voli doslednost, pa čak i ako osećate da proizvod ne deluje, morate mu dati vremena.\nS druge strane, važno je da proizvode za negu čuvate na mestu gde ne rizikuju da izgube svoju efikasnost. Direktno izlaganje suncu je zabranjeno za njihovu formulu i shodno tome je neophodno dobro zatvaranje kako vazduh ne bi ušao. Ako, međutim, i pošto ste pokazali strpljenje i brigu u načinu skladištenja, proizvod ne deluje efikasno, onda vam možda jednostavno ne odgovara. Naša koža se menja sa godinama, hormonima, spoljnim faktorima, načinom ishrane, tako da s vremena na vreme rutinu lepote moramo prilagoditi novim potrebama. Istovremeno, imajte na umu da se neki sastojci međusobno poništavaju kada se nanose zajedno, zato nemojte kombinovati vitamin C i niacinamid.\n#proizvodi za negu


Taksista vožnju od pet minuta naplatio skoro 1.000 dolara! – Haber.ba\nTaksista vožnju od pet minuta naplatio skoro 1.000 dolara!\nTurista koji je posjetio Novi Zeland ostao je bijesan nakon što mu je taksista naplatio 950 dolara za petominutnu vožnju u Wellingtonu.\nŠto je najgore, pošto je napustio auto vozač je pobjegao, tako da nije ni uspio da vidi koje taksi udruženje je u pitanju.\nKako kaže, taksista je imao licencu na prednjem sjedištu i ništa “nije ukazivalo na to da će nešto poći po zlu”.\nIako je na taksimetru pisalo da je vožnja 10 dolara, taksista je brzo zaklonio taj iznos i rekao im 950 dolara! Ispostavilo se da je u pitanju firma Taxi Wellington, ali tamo ga je sačekalo novo iznenađenje – taksita kojeg je pominjao nije njihov radnik.\nPotom je saznao da Welligton ima sličan problem kao i mnogo naši gradovi, pa tako postoji desetak taksista koji neovlašteno saobraćaju gradskim ulicama pod imenom poznatih taksi-firmi.\nSličan incident nedavno se dogodio i u Parizu kada je taksista pokušao da naplati vožnju po pet puta većoj cijeni od 247 eura, pa se još i razbjesnio kad su tajlandski turisti odbili da mu plate. Na kraju su se dogovorili da mu daju 200 eura samo da bi ih pustio iz automobila. Inače, regularna cijena od aerodroma do centra Pariza je 50 eura.\nPostoji čak i snimak tog incidenta:\nTeme:naplatiti, Novi Zeland, taksista, vožnja


Lazović: PayPal uskoro u Crnoj Gori - Akta.ba\n09.01.2013. 08:15 / Izvor: Vijesti\nOva godina bi za Crnu Goru trebalo da bude posljednja bez PayPal sistema za online plaćanja, jer su ispunjeni svi preduslovi za njegovo uvođenje, saopštio je vicepremijer i ministar za informaciono društvo i telekomunikacije Vujica Lazović.\nLazović je agencijii MINA-business rekao da je Crna Gora davno uklonila sve prepreke da PayPal dođe, a zahtjev za osnivanje kancelarije te kompanije za Evropu, upućen je još sredinom 2009. godine.\n„Važno je istaći da je riječ o privatnoj kompaniji koja na osnovu svojih interesa i politike, samostalno odlučuje kada će neku od država dodati u svoj sistem. Razlog za ovoliko čekanje na uvođenju PayPala ne može se tražiti na našoj strani, već je politika kompanije da se taj sistem istovremeno uvede u više država iz regiona i šire“, naveo je Lazović.\nPrema njegovim riječima kako sada stvari stoje, Crna Gora će PayPal sistem dobiti u paketu sa još nekoliko zemalja.\n„U saznanju smo da su Srbija, Makedonija i Moldavija, takođe ispunile sve ono što je ta kompanija zatražila od njih, a da se čeka još Gruzija, koja radi na uklanjanju spornih propisa, nakon čega više neće biti prepreka“, rekao je Lazović.\nZbog toga, kako je objasnio, ne želi da precizira datum uvođenja PayPala, pogotovo što je Crna Gora ispunila sve preduslove.\n„Uvođenje ne zavisi od nas, ali prema posljednjim najavama iz PayPala ovo je posljednja godina za Crnu Goru bez PayPala“, kazao je Lazović.\nOn je naglasio da, i pored toga što PayPala još nije zaživio u Crnoj Gori, internet trgovina je evidentno prisutna.\nPrema posljednjim istraživanjima koje je sproveo MONSTAT za prošlu godinu, 14,7 odsto građana koji koriste internet, kupilo je ili naručilo robu ili usluge putem interneta, dok je taj procenat u 2011. iznosio 10,2 odsto.\nMinistarstvo za informaciono društvo i telekomunikacije Crme Gore Podgorica\nRimski trg br. 45 81000 Podgorica


Makron optužio Erdogana da je prkršio obećanja u vezi Libije – Krstarica\nTanjug 29. januara 2020. 19:14\nPARIZ – Predsednik Francuske Emanuel Makron optužio je danas predsednika Turske Redžepa Tajipa Erdogana da je prekršio obećanja data na konferenciji o Libiji, nakon što su turski ratni brodovi i sirijski borci stigli u tu severnoafričku zemlju.\n„Želim da izrazim zabrinutost u vezi sa ponašanjem Turske u ovom trenutku, što je u potpunoj suprotnosti sa onim na šta se predsednik Tajip Erdogan obavezao na konferenciji u Berlinu“, rekao je Makron na zajedničkoj konferenciji za novinare sa grčkim premijerom Kirjakosom Micotakisom, preneo je Rojters.\nMakronovi komentari usledili su nedelju dana nakon što su se Ujedinjeni Arapski Emirati, Egipat i Rusija, koji podržavaju komandanta libijske vojske na istoku zemlje Kalife Haftara i Turska, koja podržava\nvladu u Tripoliju saglasili sa zapadnim silama u Berlinu da će raditi na podsticanju trajnog prekida vatre i podržati embargo na oružje.\nMeđutim, od tada je došlo do sukoba sa Haftarovom Libijskom nacionalnom armijom koja pokušava da otvori novi front kretanjem prema gradu Misrata na zapadu zemlje.\nMakron je potvrdio prisustvo turskih brodova i optužio Ankaru da krši suverenitet Libije i ugrožava bezbednost Evrope i zapadne Afrike.


BalkanMagazin :: Probna proizvodnja biodizela u Republici Srpskoj\nsubota, 25. februar 2012 20:46\nPoljoprivredni institut Republike Srpske izvršio je danas probnu proizvodnju biodizela iz ulja uljane repice u okviru projekta "Eksperimentalna proizvodnja hladno ceđenih ulja i biodizela".\nRukovodilac projekta Miloš Nožinić rekao je da se ovaj projekat sprovodi sa ciljem utvrđivanja najpogodnijih sorti uljane repice za proizvodnju hladno ceđenih ulja za ljudsku ishranu ili za proizvodnju biogoriva.\nNožinić je podsetio i da Poljoprivredni institut i Ministarstvo poljoprivrede, šumarstva i vodoprivrede Republike Srpske zajednički sprovode petogodišnji program podsticajnih mera u proizvodnji uljarica.\nPrema njegovim rečima, kod proizvodnje biodizela potrebno je prvo proizvesti biljno ulje, koje je najkvalitetnije iz repice, jer se ne lepi za metalne delove motora i može izdržati temperature do minus 17 stepeni.\n"Za gorivo možemo koristiti i obično hladno ceđeno ulje repice, ali samo u letnjem periodu. Ako sorte uljane repice sadrže veće količine linolenske omega tri masne kiseline, one nisu pogodne za proizvodnju biodizela, ali mogu biti pogodne za ljudsku ishranu", rekao je Nožinić.\nOn je naveo da se biodizel proizvodi u fabrici u Srpcu, a u manjim količinama i u Kozarskoj Dubici, te da Institut sa njima ima dobru saradnju.


Miljković prvi u Diviziji 1 i CEZ D4-3500, Mirko i Nemanja Milovanović osvojili titule! - Serbiaring\nMiljković prvi u Diviziji 1 i CEZ D4-3500, Mirko i Nemanja Milovanović osvojili titule!\nSeptember 2, 2018 Aleksandar Babić CEZ, Vesti 0\nBeogradski vozač Nikola Miljković bio je najbrži takmičar u Diviziji 1 u trci za Nagradu Beograda -Ušće 2018.\nOn je u “seat leonu TCR” startovao s juče osvojene pol-pozicije, na početku je izgubio četiri mesta, ali se potom pokazala moć TCR tehnike: Nikola je do kraja trke obišao sve kolege u Diviziji za najmanje 1 krug i jedini prešao sva 24 predviđena kruga, od kojih najbrži u vremenu 58.961.\nMiljkoviću su posle svega pripali pehari za trijumf u klasi IX, kao i u CEZ klasi D4-3500.\nNajuzbudljivije je bilo u klasi VIII, u kojoj je trku s pol-pozicije nakratko poveo Dragan Verba Stojković u “alfi 147”. Ubrzo je čelo poretka preuzeo Mirko Milovanović u “fokusu”, koji je praktično vozio za čast i prestiž, jer mu pobeda ne bi donela naslov, ukoliko Stojković na cilj stigne drugi. Sa treće pozicije, ovaj dvojac je sledio Darko Božilović u još jednom “fokusu”.\nDrama i potpuni preokret desili su se četiri kruga pre kraja. Stojkovićeva “alfa” je posustala i ostala pored staze, a Milovanovićevo prvo mesto postalo je vredno titule, do koje je trkač AK Đelmaš sporta i došao. Kao drugi u klasi završio je Božilović, a pehar za treće mesto pripao je Stojkoviću, koji je u šampionatu vodio od prve trke do danas, ali do naslova nije dospeo.\nU klasi VII trijumfovao je Aleksa Radojković za volanom “honde”sivik” ispred Nemanje Milovanovića u sestrinskom modelu starije generacije. Nemanja je, kao što je i najavio, vozio potpuno rezervisano, jer su mu bili potrebni samo bodovi i prolazak kroz cilj da bi postao šampion Srbije. Na cilju je zaostao krug za pobednikom klase, ali je cilj ostvario i stigao je do titule.\nPehare u CEZ klasi D4-2000 osvojili su Mirko Milovanović, Aleksa Radojković i Darko Božilović.\nOva trkačka nedelja posebno je važna porodici Milovanović – ne samo da su braća Mirko i Nemanja osvojili prve nacionalne naslove, već su to učinili u istom danu.\nTCR Rusija: Bragin trijumfovao u Sočiju ispred Dudukala i Maslenjikova\nNemanja Milovanović: Titulom stavljam tačku na srpski šampionat, vreme je za TCR auto


Izvor: Radio Televizija Vojvodine, 12.Jun.2021, 16:09\nKosovska policija ima posebnu jedinicu zaduženu za kulturno nasleđe koja štiti pravoslavne crkve, objavio je danas kosovski ministar kulture, omladine i sporta Hajrula Čeku.\nOn je na Tviteru napisao da je od 201 pripadnika te jedinice, 30 Srba, što je 15 odsto.\n"Prema navodima Kosovske policije i misije Kfor, poslednji ozbiljan incident u blizini pravoslavne crkve dogodio se 2007. godine", naveo >> Pročitaj celu vest na sajtu Radio Televizija Vojvodine << je Čeku.\n"Prema Kosovskoj policiji, od 57 incidenata na verskim lokacijama tokom 2020. godine, samo osam se dogodilo u pravoslavnim crkvama, dok ih je 45 bilo na muslimanskim verskim mestima. U većini od 57 incidenata, radilo se o krađama, dok nijedan nije okvalifikovan kao verski motivisan", napisao je on na Tviteru.\nOn je dodao da je od 2014. do 2021. godine policija prijavila 537 incidenata na verskim objektima (uglavnom krađe), a od toga 329 (61 odsto) na muslimanskim, 166 (31 odsto) na katoličkim i 32 (6 odsto) na pravoslavnim objektima.\n"Kosovska policija obezbeđuje oko 200 pravoslavnih lokaliteta (njih 24, sedam dana u nedelji, 24 sata dnevno)", naveo je Čeku.\nOn je, takođe, napisao da "institucija Srpske pravoslavne crkve na Kosovu, kao i pravoslavne crkve u zemlji, uživaju sve ustavne, legalne i institucionalne garancije koje obezbeđuju puno poštovanje njihovih prava, kao i visok nivo bezbednosti".\nKomandant KFOR-a general-major Franko Federiči rekao je danas, povodom 22. godišnjice ulaska NATO na Kosovo i Metohiju da je ta misija raspoređena na osnovu Rezolucije 1244 kako bi osigurala bezbednost i slobodu kretanja, što, kako je naveo, i dalje čini.\n"Pre 22 godine, nakon usvajanja Rezolucije Saveta bezbednosti Ujedinjenih nacija 1244, NATO je na Kosovo rasporedio preko 50.000 vojnika u okviru misije KFOR da obezbedi sigurno i bezbedno okruženje i slobodu kretanja svim zajednicama koje žive na Kosovu", rekao je Federiči na ceremoniji u sedištu misije u Filmskom gradu u Prištini, čiji je snimak objavljen na Fejsbuku.\nPrema njegovim rečima, KFOR nastavlja da "igra osnovnu ulogu u obezbeđivanju bezbednosti na Kosovu i stabilnosti širom regiona Zapadnog Balkana".\nKFOR u sprovođenju aktivnosti sarađuje sa nizom aktera, uključujući Ujedinjene nacije, Misiju vladavine prava Evropske unije - Euleks i bezbednosne organizacijama na KiM, navodi se u objavi na Fejsbuk nalogu te misije.\nKMnovine.com: U pucnjavi na Ibru u Kosovskoj Mitrovici ranjena jedna osoba\nMinistar kulture Kosova : 14 činjenica da SPC na Kosovu nije ugrožena\nMinistar kulture, omladine i sporta Kosova Hajrula Čeku nabrojao je 14 činjenica koje po njemu opovrgavaju izjave visokih zvaničnika Srpske pravoslavne crkve (SPC) da su kosovske institucije podsticale etničku i versku mržnju i da u zemlji nema verske slobode i da se "oseća ugroženo neprekidnim...


Skupština Ne davimo Beograd usvojila je “Deklaraciju o prerastanju pokreta u partiju” i odluku o formiranju Inicijativnog odbora koji bi trebalo da pripremi predloge statuta i osnivačkih dokumenata, programa, vizuelnog identita i imena partije.\nPročitajte ceo tekst “Deklaracije o prerastanju pokreta Ne davimo Beograd u partiju”\nŽelja za daljim razvojem pokreta kroz podizanje kapaciteta i širenje infrastrukture, kao i olakšavanje funkcionisanja organizacije, jer postojeći propisi u mnogome sputavaju delovanje grupa građana, neki su od argumenata za donošenje ovakve odluke o kojima govori Deklaracija. Verovatno najvažniji razlog zbog koga smo se odlučili na ovaj korak je velika ambicija da menjamo naše društvo, da naše ideje, vrednosti i program na što uspešniji način približimo ljudima i utičemo na to da Srbija postane dobro mesto za život.\nPartija koju gradimo nastaje i oslanja se na ideološke, programske i organizacione osnove pokreta Ne davimo Beograd, ali u njenom stvaranju učestvovaće i više lokalnih partnerskih organizacija iz različitih gradova u Srbiji. Tri velike vrednosti oko kojih smo se okupili, a kojima ćemo se voditi i u budnućnosti su društvena pravda/solidarnost, zaštita životne sredine i prava na javna dobra i široko učešće građana i građanki u donošenju odluka.


Niška televizija » Saradnja sa Crnom Gorom jedan od ciljeva Grada\nObjavljeno 22.03.2013. 17:10\nNastavak privredne saradnje sa Crnom Gorom, kao i povezivanje Univerziteta u Nišu sa podgoričkim, neki su od ciljeva daljeg razvoja Grada, istakao je gradonačelnik prof. dr Zoran Perišić, posle susreta sa ambasadorom Crne Gore u Srbiji.\nUjedno, biće nastavljena i saradnja sa „Montenegro erlajnsom“, gde je već počela prodaja karata za april.\nCrna Gora je, kao i Srbija, zemlja koja je u tranziciji i na putu ka Evropskoj uniji, pa se međusobna ulaganja ne mogu očekivati, ali zajedničkim projektima i konkurisanjem za evropske fondove može se popraviti situacija u obe zemlje, istakao je prvi čovek grada, posle sastanka sa ambasadorom Crne Gore u Srbiji, Ivanom Jovovićem.\nNiš je grad pun potencijala, a saradnja sa Crnom Gorom biće proširena i na kulturu, turizam i obrazovanje, ali i kroz promociju mladih talenata.\nPrijem za ambasadora Crne Gore u Srbiji priređen je i u Gradskoj opštini „Pantelej“, koja je ujedno i pomogla u organizaciji večeri crnogorske muzike, koja počinje od 20 sati u prostorijama Simfonijskog orkestra.\nGrad protiv privatizacije Radio Subotice


Srbija ne ispunjava preporuke EU o sprečavanju korupcije - Dijalog.net\nNaslovna Borba protiv korupcije Srbija ne ispunjava preporuke EU o sprečavanju korupcije\nSrbija ne ispunjava preporuke EU o sprečavanju korupcije\nBeograd, 29. mart 2018. – Srbija treba da uradi temeljnu reviziju Akcionog plana za Poglavlje 23 pregovora sa EU, o pravosuđu, jer najveći deo planiranog nije urađen, i nema sistemskog rešenja za borbu protiv korupcije, ocenila je Transparentnost Srbije (TS).\nTS je saopštila da je pratila sprovođenja 13 preporuka iz Akcionog plana za Poglavlje 23 i 75 aktivnosti i utvrdila da je samo 11 odsto aktivnosti u potpunosti realizovano, a 40 odsto delimično.\n"Stvari se nisu odvijale kako je zamišljeno ni u jednoj od posmatranih oblasti, pri čemu je stanje najlošije kad je reč rešavanju 'nezakonitog bogaćenja', koordinaciji borbe protiv korupcije, razmatranju preporuka Saveta za borbu protiv korupcije, kontroli finansiranja stranaka i sprečavanja sukoba interesa", navela je TS.\n"Neispunjavanje obaveza prolazi bez posledica po odgovorne. Kvartalni izveštaj Saveta Vlade Srbije za praćenje Akcionog plana za poglavlje 23 konstatuje probleme, ali to ne dovodi do ispunjavanja obaveze pre no što dođe vreme za sledeći izveštaj", ukazala je TS.\nTa organizacija je navela da problemi ostaju uglavnom nerešeni i kada su odgovorni organi pogrešno određeni, ili kada je neispunjavanje obaveze posledica "nedovoljnih resursa".\nTagsPoglavlje 23Transparentnost Srbija\nPredhodno VOICE o zloupotrebi službenih vozila u Staroj Pazovi u stranačke svrhe SNS-a\nSledeće Nehuman odnos prema građanima Novog Sada\nTop Tags vladavina prava Vlada Republike Srbije mediji Evropska komisija Civilno društvo Društvo mladi lokalna samouprava konkurs Politika OCD Evropska unija Pravosuđe evropske integracije Srbija i Evropska unija


SEĆANJA NA STRADALE u "Oluji" danas u crkvi Svetog Marka - Nova Borba\nSEĆANJA NA STRADALE u "Oluji" danas u crkvi Svetog Marka\nSrbija se i danas seća stradalih u akciji "Oluja". U Crkvi Svetog Marka u Beogradu održan je pomen žrtvama, a u 12 časova u celoj zemlji oglasile su se sirene.\nSirenom za prestanak opasnosti obeležen je Dan sećanja na stradanje i progon Srba u oružanoj akciji "Oluja".\nNada Damjanović Bojanić sirene je dočekala ispred Crkve Svetog Marka gde je održan pomen stradalima. Pre 22 godine njen otac je ubijen u selu Plavu kod Knina.\n"Majka je izašla da vidi gde je i nađe ga mrtvog iza kuće, ubijen i još četvorica ljudi u razmaku od 20 metara jedan od drugog. Kada je bila 'Oluja' i kada je to, mi nismo znali mesec dana za njega, nismo mogli čuti ni od majke ni od nikog", govori Nada Damjanović Bojanić.\nU Komesarijatu za izbeglice kažu da je tokom "Oluje" iz svojih domova proterano više od 200.000 krajiških Srba, a ubijeno je ili se vodi kao nestalo, više od 2.000 ljudi.\n"Nema pomaka tamo gde su u pitanju njihova prava u zemlji porekla. Znate, ovde u Srbiji su potrebe, ali prava su ostala tamo u Hrvatskoj, to su pre svega penzije, to je uzurpacija poljoprivrednog i drugog zemljišta, to je pitanje ukidanja boravišta i prebivališta i niz drugih pitanja za koja nikavog razloga nije bilo da do sada ne budu rešena", rekao je Vladimir Cucić iz Komesarijata za izbeglice.\nZvaničnici Vlade Srbije kažu da se svake godine suočavamo sa istim stvarima. Ministar odbrane smatra da poruke koje stižu iz Zagreba slave fašizam i ne može da razume hrvatsku vladu za koju je "Oluja" najveća akcija u njihovoj istoriji.\n"Hrvatska vlada dođe i kaže najveća i najznačajnija akcija u našoj istoriji jer smo proterali 250.000 naših državljana. Ko se raduje tome da je proterao 250.000 svojih državljana. Srbija to ne bi nikada uradila, 250.000 ljudi je proterano sa svojih ognjišta, 2.000 ljudi je ubijeno, preko 1.000 ljudi od tih 2.000 je bilo starije od 65 godina. Pa, čemu se radujete", upitao je Vulin.\nMinistar trgovine, turizma i telekomunikacija Rasim Ljajić naveo je da je čak i Haški tribunal utvrdio da su počinjeni zločini u "Oluji".\n"Problem je u tome što navodno nisu postojali dokazi za konkretne optužene koji su se našli pred sudom, ali je nedvosmisleno utvrđeno da su zločini počinjeni, prema tome ne mogu da zamislim u bilo kojoj varijanti da neko slavi nešto što se elementarno kosi sa ljudskim i građanskim pravima", rekao je Ljajić.\nPrema podacima Komesarijata za izbeglice od početka ratova na prostorima SFRJ, u Srbiji je utočište potražilo 610.000 Srba iz Hrvatske i Bosne i Hercegovine.


Ralph Lauren predstavlja svoj novi ženski parfem - Lux Life luksuzni portal: Moda, Stil, Trendovi, Kolekcije 2019/2020...\nIpak, Ralph Lauren sada izaziva našu percepciju ove reči, ne samo kroz svoju Lead Like A Woman kampanju, već i krzo svoj najnoviji parfem. Spajajući snagu i ženstvenost u jednoj bočici, Ralph Lauren Woman Intense Eau de Parfum vas poziva da dalje prihvatite i podelite svoju intenzivnost na svakodnevnoj bazi sa samo nekoliko kapi mirisa.\nNajnoviji dodatak Woman by Ralph Lauren porodici je toplija, i kao što samo njegovo ime govori, intenzivnija iteracija originalnog Woman parfema. I dok možete uživati u nekoliko poznatih mirisa koji potiču od originala, ovaj parfem je daleko bogatiji od svojih prethodnika, što znači da ćete u njemu uživati posebno u onim specijalnim prilikama. Čak i flašica ovog parfema sa svojom crnom i zlatnom bojom poseduje elegantni, snažni dizajn, koji se idealno uklapa sa aromom koju on predstavlja.\nSa cenom od 115 dolara za 100 mililitara, ovaj parfem u sebi kombinuje cvetne note tuberose, cveta pomorandže i jasmina, sa baznim notama crne vanile, sandalovine i drvenastog jantara. Kada ga tek poprskate, osetićete nagoveštaje crne ribizle, ulja roze bibera i nerolija.\nZajedno sa lansiranjem novog parfema, imamo priliku da vidimo i treći kratki film iz Ralph Lauren Lead Like A Woman platforme, koja je osnovana od strane ovog brenda u maju prošle godine, a koja za cilj ima da premosti razlike u vođstvu koje postoje između muškaraca i žena. Ovaj digitalni film ima za cilj da redefiniše način na koji se posmatra ženska intenzivnost i da ohrabri žene da je unesu u svoje vođstvo. Novi deo kampanje predvodi globalni ambasador Woman By Ralph Lauren parfema, Džesika Čestejn.\nPROČITAJTE SLEDEĆI TEKST: Kim Kardašijan lansira novitete


Ko je bio "za", a ko "protiv" Srbije na sednici SB UN?\nČlanice SB iznele različite ocene situacije na Kosovu. Zapadne sile ukidanje Unmika. Rusija i još neke zemlje se tome protive, a Kina naglašava Rezolucije 1244.\nPrema rečima ruskog predstavnika, situacija na Kosovu je zabrinjavajuća, a eventualno ponovno izbijanje sukoba imalo bi katastrofalne posledice po ceo region. Ocenio je da ponašanje Prištine tokom posete predsednika Srbije Kosovu i odlazak kosovskog predsednika Hašima Tačija na Gazivode nisu ništa drugo do provokacije, a upad naoružanioh snaga na sever Kosova kršenje svih postojećih sporazuma.\nOsvrnuo se i na planove Prištine za transformaciju KPS u oružane snage, navodeći da tako nešto predstavlja kršenje Rezolucije 1244. "Priština već kaže da će jedan garnizon ići na sever, a to je put u konflikt", rekao je ruski predstavnik, ukazujući i da Specijani sud za zločine nekadašnje OVK nije još počeo da radi.\nOna je dodala da je Velika Britanija "jasno stavila do znanja da će održati sastanak o Kosovu u SB UN, ako se postigne napretak u procesu normalizacije". "Nažalost, nije bilo napretka. Umesto toga srpska vlada je organizovala protest ispred naše ambasade u Beogradu, što nije odgovarajući način obavljanja diplomatske misije", rekla je ambasadorka.\n"Uzajamno priznanje i normalizacija odnosa Kosova i Srbije su budućnost. Sve strane će imati korist od priznavanja te realnosti i njenog prihvatanj", rekao je predstavnik SAD. Govoreći o budućnosti rada Unmika, on je rekao da smatra da je misija UN ispunila svoju svrhu i da bi je trebalo smanjiti.\nDodao je i da SAD podržavaju postepenu i transparetnu transformaciju kosovskih bezbednosnih snaga u multietničku vojsku, koja će biti deo NATO-a. "Snažno podržavamo članstvo Kosova u svim relevantnim medjunarodnim organizacijama, uključujući UN i Interpol", rekao je američki predstavnik.\nDiplomatski predstavnik Švedske ocenio je da su preduzeti važni koraci u normalizaciji odnosa Beograda i Prištine, naglasivši da je za stabilnost celog regiona, važno što pre postići obavezujući sporazum. Švedska, istakao je, podržava članstvo Kosova u medjunarodnim organizacijana. Švedski ambasador pozvao je na strateško preispitivanje misije UN, proredjivanje sednica SB UN i dva izveštaja generalnog sekretara UN godišnje.\nAmbasadorka Etiopije istakla je da ta zemlja podržava suverenitet i teritorijalni integritet Srbije. Pozdravila je dijalog Beograda i Prištine uz posredovanje EU, ističući da Etiopija ohrabruje obe strane da pronadje uzajamno prihvatljivo rešenje. Izrazila je zabrinutost zbog "slabog napretka" kada je reč o uspostavljanju ZSO i primeni drugih dogovora i pozvala obe strane da se uzdrže od poteza koji izazivaju tenzije.


Za most u Gradišci 6,78 miliona €, za autoput Banjaluka-Doboj 47 miliona € - Moja Hercegovina\nPočetna / Za most u Gradišci 6,78 miliona €, za autoput Banjaluka-Doboj 47 miliona €\n13. 03. 2018. 15:44\nBANJALUKA – Bosna i Hercegovina i Evropska investiciona banka danas su u Banjaluci potpisale sporazum o grantu vrijednom 6,8 miliona evra iz evropskih fondova za sufinansiranje izgradnje velikih infrastrukturnih objekata u Gradišci.\nOvaj investicioni projekat odnosi se na izgradnju objekata na graničnom prelazu na dijelu puta 2a (R2a) između Banjaluke i Gradiške, mosta na granici preko rijeke Save, kao i priključnih puteva na autoputu Banjaluka – Gradiška. Projekat je dio indikativnog produžetka Transevropske saobraćajne mreže (TEN-T) na Zapadni Balkan.\n“Ovo ulaganje u Gradišku važan je korak prema snažnijoj integraciji cijelog područja Zapadnog Balkana u skladu s novom strategijom za Zapadni Balkan. Grant sredstva Evropske unije u iznosu od 6,8 miliona evra će sufinansirati izgradnju mosta na graničnom prelazu preko rijeke Save u Gradišci. Ovo ulaganje će Evropsku uniju približiti Bosni i Hercegovini”, izjavio je Vigemark.\nMateo Rivelini, rukovodilac odsjeka Evropske investicione banke za Sloveniju, Hrvatsku i Zapadni Bakan rekao je da je banka vrlo zadovoljna što može danas potpisati ugovor o dodjeli bespovratnih sredstava, koji daje značajan doprinos ekonomskom rastu, olakšavanju trgovine i integraciji Bosne i Hercegovine na Balkanu.\nVjekoslav Bevanda, ministar finansija i trezora BiH rekao je da su danas potpisali grant ugovor u vrijednosti 6,8 miliona evra sredstava Evropske unije za projekat koji uključuje izgradnju prekograničnog mosta u Gradišci.\nPrema agendi za povezivanje, Evropska unija je izdvojila do 1 milijardu evra grant sredstava za period od 2014. do 2020. godine za sufinansiranje, putem Investicionog okvira za Zapadni Balkan (WBIF), zrelih projekata iz područja energije sa liste PECI (projekti od interesa za Energetsku zajednicu) i zrelih projekata iz područja transporta iz Transevropske saobraćajne mreže (TEN-T), zajedno sa zajmovima od međunarodnih financijskih institucija.


Transparentnost Srbija: Reč “korupcija” se pominje na čak 77 mesta u Izveštaju Evropske komisije\nTransparentnost Srbija ocenjuje da je jednako važan i poziv EK za unapređenje pravila o finansiranju predizborne kampanje, kao i da se u izveštaju “konstatuje kršenje zakona kada je reč o v.d. stanju u državnoj upravi”, ali da je EK propustila da ukaže da “isti problem postoji u još drastičnijem obimu kod javnih preduzeća”.\n“Pored toga što se reč ‘korupcija’ pominje na čak 77 mesta u ovogodišnjem izveštaju, o značaju koji je dat ovom problemu svedoči i činjenica da se o njemu govori u vezi sa svim ključnim uslovima EU integracija u okviru političkih kriterijuma, vladavine prava, ekonomskog razvoja i javne uprave”, navodi Transparentnost Srbija.\nKako ukazuje TS, “ovogodišnji izveštaj, jasnije nego ikad ranije, ukazuje na nedopustivu praksu da se javne nabavke i javno-privatna partnerstava umesto po zakonu, ugovaraju na osnovu međudržavnih sporazuma i na osnovu posebnih procedura za izbor ‘strateških partnera’ kod infrastrukturnih projekata ‘od nacionalnog značaja'”.\n“EK je takođe podsetila na obavezu koju Srbija nije poštovala da se i za hitne nabavke u vezi sa pandemijom KOVID-19 obezbedi primena zakonskih načela transparentnosti i konkurencije”, saopštila je Transparentnost Srbija.\n“Izričito je ukazano na ‘nejasno razgraničenje između obavljanja javne funkcije i predizborne promocije’ u slučaju predsednika Republike na proteklim izborima”, navodi TS i dodaje da se ta ocena jednako može dati i za brojne druge funkcionere jer nije bilo spremnosti da se problem vođenja “funkcionerske kampanje” reši adekvatnim zakonskim normama.\n“EK izričito ukazuje na potrebu zaštite uzbunjivača u takvim slučajevima, pominjući poimence ‘Krušik’. Treba istaći da to nipošto nije jedini slučaj u kojem su u medijima iznete argumentovane sumnje o mogućoj korupciji, a što tužilaštvo nije ispitivalo”, navodi se u saopštenju TS.\nTS navodi da je važno to što je EK istakla neke od problema u primeni Zakona o slobodnom pristupu informacijama od javnog značaja upravo u delu izveštaja koji se odnosi na borbu protiv korupcije, kao i to što se u ovom izveštaju prvi put osvrće na Zakon o ispitivanju porekla imovine i posebnom porezu.\n“Opšte ocene o ‘ograničenom napretku’ u borbi protiv korupcije zasnovane su pre svega na činjenici da su izvršene neke pripreme za sprovođenje Zakona o sprečavanju korupcije (zapošljavanja u Agenciji), iako je i tu očigledno da uslovi za primenu zakona nisu obezbeđeni – članovi Veća Agencije je trebalo da budu izabrani do 1. septembra 2020, a do tada postupak nije ni započet”, navodi TS.


RTCG - Radio Televizija Crne Gore - Nacionalni javni servis :: Društvo :: Za javne radove 87 miliona eura\nNAREDNE GODINE 23. 11. 2019. 20:23 >> 08:32 2\nZa javne radove 87 miliona eura\nVlada je, za narednu godinu, Upravi javnih radova odobrila budžet od 87 miliona eura, što je 37,5 odsto više nego ove godine, saopštila je pomoćnica direktora Uprave Maja Delić, gostujući u Dnevniku TVCG.\nUprava javnih radova trenutno realizuje projekte vrijedne oko 200 miliona eura, a širom Crne Gore aktivno je 74 gradilišta.\n"Riječ je o strateškim prjektima koji imaju za cilj poboljšavanje standarda građana, otvaranje novih radnih mjesta, kao i jačanje privrednog ambijensta, naročito na sjeveru države. Među tim projektima izdvajaju se izgradnje skijališta Kolašin 1600, na lokalitetu Žarski u Mojkovcu, Cmiljača u Bijelom Polju i Hajle u Rožajama", saopštila je Delić.\nPored tih projekata izdvaja se i valorizacija Đalovića pećine, vrijedna oko 18 miliona eura, kaže Delić i dodaje da je najveći broj radova na sjeveru Crne Gore.\nVlada je, za narednu godinu, izdvojila 37,5 odsto više novca u odnosu na ovogodišnji budžet.\n"U planu je da se nastavi s intenzivnim tempom realizacije već započetih projekata. Dom starih u Nikšiću, osnovna škola u Bijelom Polju , vrtić u Rožajama, stadion na Cetinju, izgradnja komunalne i saobraćajne infrastrukture. Budžetom za narednu godinu planiran je početak radova na izgradnji novih objekata, poput Naučno- tehnološkog parka , kompleksa za potrebe Uprave policije na Zlatici, vrtića u Bloku 6 u Podgorici i brojnih drugih", rekla je Delić.\nCilj nenajavljenih posjeta premijera Markovića gradilištima je da izvođači poštuju rokove.\n"Osnovni cilj je da se radovi završe u ugovorenom roku. U nekim slučajevima to se ne dešava. Mi smo pokrenuli i raskinuli nekoliko ugovora sa neodgovornim izvođačima radova i pokazali da se takvo ponašanje neće tolerisati, s obzirom da ono može da utiče na strategiju razvoja kapitalnih državnih prjekata", zaključila je Delić.\nUprava za javne radove Maja Delić\nNastavak regulacije korita rijeke Grnčar


EXPRES VESTI - Malinari će tužiti Vladu\nMalinari će tužiti Vladu\nViše od 400 poljoprivrednih proizvođača kojima su olujno nevreme i grad prošlog proleća uništili zasade, protestovalo je u Ivanjici.\nBez kamera, nemira i političke pompe. Jedini zahtev koji imaju jeste da im Vlada ispuni dato obećanje i plati polovinu štete koju je njihovim usevima grad naneo prošle godine, piše list Danas.\nUprkos višemesečnim pregovorima sa Vladom, proizvođači mahom malina iz ove opštine, umesto obećanih 50 odsto, dobiće na kraju svega dva odsto.\n“Procenjena šteta samo za zasade maline i kupine, ne uzimajući u obzir druge useve, jeste 800 miliona dinara. Meni lično načinjena je šteta od šest miliona dinara, a sada ću umesto 50 odsto dobiti nekih 150 evra”, kaže za Danas Miro Jovanović, kome je prošlogodišnja nepogoda uništila po hektar malina i šljiva i 30 ari kupina.\nOn je sada ostao sa 30.000 evra kredita koji ne može da vraća, jer nema od čega, a u sličnim problemima je i ostalih više od 1.370 poljoprivrednih proizvođača. Svima njima Vlada je prošlog proleća obećala da će im dati 50 odsto od načinjene štete. 15. aprila trebalo je da bude odobren kontingent raketa za ispaljivanje, ali je ta dozvola stigla tek 15. maja. Dan ranije grad je uništio zasade jer rakete nisu mogle da budu ispaljene.\nNiko od predstavnika Vlade juče nije bio na protestu u Ivanjici. Predsednik ove opštine Milomir Zorić je proizvođačima rekao da će im biti podeljeno 14,2 miliona dinara koliko je opština dobila od države.\nProizvođači podsećaju državu da godišnje od prodaje malina inkasira i 200 miliona evra, a pravdu za svoj slučaj tražiće i pred sudovima, i ići će, ako bude trebalo, kako kažu, i do Strazbura.\nK2_MORE_IN_THIS_CATEGORY « IZBORNO LUDILO U SELU: Baba kosom cepa plakate konkurenata! (VIDEO)\tLoto: Izvučena „sedmica” od 251 miliona dinara »


Protesti u Vašingtonu (Foto: Rojters/Jim Bourg)\nProtesti protiv rasima koji su se raširili Amerikom, na kojima su rušeni spomenici iz doba Konfederacije, podstakli su promene u nekim gradovima, gde policajci više ne smeju da koriste zahvat rukama oko vrata "kragnu", a doprineli su i tome da se više prihvati "Džuntint", kojim se slavi oslobađanje od ropstva u Americi.\nAli da li je pokret "Životi crnaca su važni" privukao toliko posvećenih i srčanih pristalica, da dođe do velikih promena i temeljnih reformi u naciji koja se klasično vraća na staro čim se protesti završe?\nDemonstrant iz Vašingtona Džej Braun misli da jeste.\n"Moji ljudi će ostati da se bore", rekao je za Glas Amerike Braun, koji je Afroamerikanac, na demonstracijama blizu Bele kuće u delu ulice koji je preimenovan u "Ulica: Životi crnaca su važni". Iz tog dela grada krenuli su protesti u glavnom gradu Amerike, nakon što je 25. maja Afroamerikanac Džordž Flojd preminuo tokom hapšenja u Mineapolisu u Minesoti. Taj događaj šokirao je mnoge ljude bez obzira na poreklo i izazvao veliku tugu i bes na američkim ulicama.\n"Ovo je narodni pokret koji će voditi do novih zakona da zaštiti ljude druge boje kože", kaže Braun. Upitan da li je Amerika došla do ključne tačke u zahtevima za rasnu jednakost, rekao je "Skoro sigurno".\nMnogi poznavaoci prilika se slažu da je pokret "Životi crnaca su važni", osnovan 2013. sa ciljem da se okonča policijska brutalnost, dobio pojačanje i širu podršku u američkom društvu u poslednjih nekoliko nedelja.\n"Ove demontracije protiv rasizma deluju tako revolucionalno kao protesti za građanska prava šezdesetih godina prošlog veka", kaže politički istoričar sa Američkog univerziteta Alan Lihtman za Glas Amerike.\nLihtman dodaje da je aktivizam promenio javno mnenje i otvorio put za usvajanje Zakona o građanskim pravima 1964, kojim je zabranjena diskriminacija na osnovu rase, boje, religije, pola i nacionalnog porekla.\nAli ono što izgleda kao kritična masa za promenu u Americi, često ume da ne da nikakve konkretne ili trajne rezultate.\n"Kao što smo videli u pokretima za klimatske promene i kontrolu nošenja oružja, potrebno je više nego samo brza promena u javnom mišljenju da se promena desi. Potrebna je energična podrška većine da se naprave trajne promene", kaže Lihtman.\nTermin su u originalu skovali nuklearni fizičari, ali se u društveno-političkoj literaturi pojavio šezdesetih godina prošlog veka. Profesor političkih nauka na Univerzitetu u Čikagu Morton Grodzins opisuje kritičnu masu kao tačku u kojoj grupa ili pokret dostigne brojnost i uticaj dovoljan da podstakne promene. Termin može da se koristi i kao ključna tačka koja menja kurs nepredvidljivih događaja.\nGrodzins koristi termin kritična masa da opiše takozvano "bekstvo belaca" iz urbanih sredina, navodeći da je postojala tačka u kojoj se toliko belaca iseljava iz nekog kraja, da je to značilo da tamo ostaju da žive samo manjine. Od tada se termin odnosi na momenat kada promena, negativna ili pozitivna, postaje neizbežna.\nDa li je pokret "Životi crnaca su važni" dostigao kritičnu masu da menja zakone i temeljno promeni američko društvo tek ostaje da se vidi. Centar za istraživanje Pju je ranije ovog meseca objavio da postoji skok u podršci pokretu, 67 odsto Amerikanaca navelo je da donekle podržava pokret, od toga je 60 odsto belaca.\n"Oduševljen sam tom anketom koja pokazuje da dve trećine Amerikanaca podržava pokret za rasnu jednakost", kaže Lihtman.\nIstraživači napominju da podaci anketa imaju različite efekte u predviđanju reformi. Godinama su ankete pokazivale ogromnu podršku za osnovne zakone kojim se reguliše opšta provera podataka osoba koje kupuju vatreno oružje. Ipak, čak i najmanja promena zakona o vatrenom oružju ostaje zaglavljena u Kongresu.\nIpak, istaživači beleže i slučajeve gde promena javnog mnenja izaziva dramatične promene, kao što je bio slučaj za seksualne manjine u Americi. Devedesetih godina, manje od četvrtine Amerikanaca je podržavalo istopolne brakove. Do 2015, kada je Vrhovni sud Amerike legalizovao istopolne bračne zajednice, ankete su pokazale podršku iznad 60 odsto ispitanih.\n"Bilo bi teško, sem možda za jednakost u braku, da se postigne tako dramatična promena većine Amerikanaca koji podržavaju ono što danas rade demonstranti protiv rasizma", rekao je politikolog Tod Šo sa Univerziteta u Južnoj Karolini za Glas Amerike.\n"U demokratskom društvu morate imati većinu na svojoj strani", dodaje Šo. On ističe da više od toga što su besni zbog smrti Džordža Flojda, veliki broj Amerikanaca vidi njegovu smrt kao simptom mnogo većeg problema, sistemskog rasizma. I njihovi predstavnici u Kongresu su to shvatili. Demokrate i republikanci su se ujedinili u nameri da donesu zakone koji bi uveli promene u rad policije u Americi.\n"Mislim da smo dostigli neki nivo kritične mase, jer ono što nekad nije moglo da se zamisli je sada na dnevnom redu, a to su promene u radu policije. To se jako brzo dogodilo", kaže Šo, uz napomenu da bi u želji da se održi takva agendanreformi, pokret "Životi crnaca su važni" trebalo da testira svoju snagu na glasanju na predstojećim izborima.\n"Uticaj pokreta će biti na testu u novembru, ako ne i dosta pre toga", kaže Šo.\nNa "Ulici: Životi crnaca su važni" demonstrant Džej Braun kaže da je on kao i drugi spreman za dugu borbu: "Moramo da se zauzmemo za promene i da protestujemo dok to ne postignemo".


SOCIJALNO PREDUZETNIŠTVO · Kraljevo.online\nNASLOVNA VESTI SOCIJALNO PREDUZETNIŠTVO\nMogućnosti razvoja socijalnog preduzetništva na lokalnom nivou u Srbiji\nUdruženje građana za podršku evropskim integracijama „Evrokontakt“ organizovalo je u Kruševcu skup „Mogućnosti razvoja socijalnog preduzetništva na lokalnom nivou u Srbiji“.\nNenad Krstić, predsednik UG „Evrokontakt“, podsetio je da ova organizacija, u saradnji sa Agencijom za regionalni razvoj Rasinskog okruga, i uz finansijsku podršku Razvojen agencije Srbije, realizuje projekat “Razvoj socijalnog preduzetništva u Raškom i Rasinskom okrugu”.\n“Cilj nam je da sagledamo kakve su mogućnosti za razvoj socijalnog preduzetništva u ova dva okruga, ali i da upoznamo lokalne samouprave o potencijalima ovog vida preduzetništva za rešavanje brojnih problema. Do sada smo održali promocije u četiri grada, a uskoro će biti organizovane u još dva grada. U Rasinskom okrugu imamo primere dobre prakse socijalnog preduzetništa, poput preduzeća “Metaloplastika”, naglasio je Krstić.\nOn je dodao da je želja da se tokom realizacije ovog projekta formira neformalna Mreža socijalnih preduzetnika Rasinskog i Raškog okruga, ali i da se zajedničkim delovanjem ka lokalnim uslovima stvore institucionalni i zakonski uslovi za razvoj socijalnog preduzetništva.


Stojiljković je novinarima u Kragujevcu rekao da je osnovni problem svih sindikata, pa i Nezavisnosti, da pruže radno-pravnu, socijalnu, političku zaštitu svim radno angažovanim, a ne samo zaposlenima. Podsetio je da su mnogi u prekarnom položaju, angažovani su u sivoj zoni, ali i oni koji rade ne znači da su obezbedili pristojnu egzistenciju.\nStojiljković je naveo da su masovni slučajevi u Srbiji da kada sindikati jedinstvenije uđu u štrajk stvar se završi tako što se formira neki prodržavni ili direktorski sindikat. Naveo je i da u tim slučajevima izađu i visoki državni funkcioneri sa pričom da je štrajk politički instruiran, a da nemaju nijedan dokaz za to.\nS druge strane, Stojiljković smatra da i sindikati gube poverenje zato što se ne vidi dovoljno njihov uspeh i jedinstvo, ali pre svega zbog toga što su procenjeni kao organizacija koja je potrebna, ali nije naročito "moćna".\nStojiljković je rekao i da svi oni koji izlaze ili ne izlaze na izbore moraju da vode računa o svim problemima kojima se bave sindikati. Zaključio je, međutim, da socijalnih zahteva i politika "nešto nema naročito na političkim agendama".


Početna » Nevreme » Page 17\nPiše: M. Miljković 12. 1. 2017.\nRepublički hidrometeorološki zavod (RHMZ) saopštio je danas da se u drugoj polovini noći i sutra 13. januara najpre na severu, a zatim i u ostalim krajevima Srbije, očekuje kiša koja će se ponegde lediti na tlu.\nRHMZ: I sutra hladno\nRepublički hidrometeorološki zavod (RHMZ) saopštio je danas da se sutra očekuje veoma hladno jutro sa temperaturom od minus 18 do minus devet stepeni Celzijusa, a u planinskim predelima oko minus 20 stepeni.\nEPS: Dovoljno struje\nSnabdevanje električnom energijom u Srbiji je stabilno i svi sistemi Elektroprivrede Srbije (EPS) normalno funkcionišu uprkos mećavi i ledenom talasu, saopštila je danas EPS i poručila da su ekipe u punoj pripravnosti i u najkraćem roku izlaze na teren u slučaju kvarova i prekida.\nOd hladnoće umrlo najmanje 20 ljudi\nNajmanje 20 ljudi je umrlo u Evropi od hladnoće, a sneg je pokrio čak i grčka ostrva i jug Italije.\nPiše: M. K. 8. 1. 2017.\nRHMZ: Obilne padavine u Srbiji\nRepublički hidrometeorološki zavod je izdao upozorenje na obilne padavine u periodu od ponedeljka do srede uveče.\nJako nevreme zahvatilo Rim, ima nastradalih\nSnažan vetar praćen olujom protutnjao je Rimom, a prema prvim informacijama, osim velike materijalne štete, ima i mrtvih.